qundao/data-zh-poetry huggingface dataset:
题黄泽望缩斋集后
作者：全祖望
朝代：清
体裁：古风

竹浦悲风暗，藤龛落日残。一腔犹血热，万古总神寒。人近伯夷隘，诗非东野酸。可怜精术恨，莫作劫灰看。木杪屋颠里，心知谅有谁。鼠翻蠹蚀后，物色更堪悲。莫悼天年天，长教诗卷垂。三黄真鼎足，未许里儿窥。国运方衰日，家传极盛年。阖门真克世，复手莫回天。病草还歌凤，吟成定化鹃。蓬莱清浅后，幸得发遗编。
风日初晴薄游湖上圣因寺中花墅久闭沙弥以予至启之屏营良久
作者：全祖望
朝代：清
体裁：七言绝句

几忆当年凤辇来，重湖箫鼓彻层台。桥山弓剑都仙去，寂寞蔷薇一树开。
饭后雨霁后至环溪
作者：全祖望
朝代：清
体裁：古风

夕阳念雅集，洗出空明天。竟遂合并期，判圭成天圆。把酒酹芳塘，同气偶殊阡。一笑看新水，应月生寒烟。
鸠研
作者：全祖望
朝代：清
体裁：古风

祝鸠以教教，孝尸鸠以教。慈夫君菑学，苑不徒经师。兼人师降而，馀事乃文词。
鸥波道人汉书叹
作者：全祖望
朝代：清
体裁：古风

绛云楼中十万卷，鸥波道人汉书最珍奇。晚以兼金归甬上，拟之江南国主挥泪别故姬。周郎展卷三嗟咨，汉书卷首何无汉官仪。周郎斯言岂独悼鸥波，身世百感盖纷披。一归海虞再甬上，名节递降难言之。平康故院争柳妓，晚来卖国同符契。不独衣冠惭司隶，周郎掩卷刲羊祭。何不补写平陵之歌吊翟义。
鹭满侍御服阕还朝集饯分韵
作者：全祖望
朝代：清
体裁：七言律诗

藤阴对酒夕阳低，南浦离襟珍重题。魏阙江湖纷聚散，沙虫猿鹤各东西。花迎谷雨匆匆放，马恋湖光故故嘶。努力匡时公等在，漫郎只合醉如泥。
鹿田太守问予不出之意何其决也笑而答之
作者：全祖望
朝代：清
体裁：七言律诗

野人家住鄞江上，但见山清而水寒。一行作吏少佳趣，十年读书多古欢。也识敌贫如敌寇，其奈爱睡不爱官。况复头颅早颁白，那堪逐队争金襕。
�堂为予言其同里故吏部张君忠震之贤予素未识吏部不料其植节如是也
作者：全祖望
朝代：清
体裁：七言绝句

殿上更无胡侍讲，天边遍唱李龟年。娄江江水应贻秽，犹喜双清挽逝川。
�堂宫允归吴淞
作者：全祖望
朝代：清
体裁：五言律诗

又复分襟去，相逢曾几时。归鸿惊旅梦，小雪感离思。枫叶丹砂色，鲈鱼白玉脂。故乡多欢趣，寄我到家诗。
�川访海目先生故居
作者：全祖望
朝代：清
体裁：五言律诗

江洲好兄弟，宫相以诗鸣。为过�川宅，水云明且清。风骚今道丧，池树亦尘冥。太息斯人逝，谁为发地灵。
�研
作者：全祖望
朝代：清
体裁：古风

右军笼鹅归，化作印泥石。夫君閒试画沙文，我当为鹳助军力。
乙丑立春得春字
作者：六十七
朝代：清

瑞兆农祥斗建寅，管弦声里万家春。遥知圣主行时令，日月光华淑气新。葭管灰旋万象新，东风吹彻海天春。会须遍播阳和意，岛屿民皆击壤民。
乙丑立春得春字·其一
作者：六十七
朝代：清
体裁：七言绝句

瑞兆农祥斗建寅，管弦声里万家春。遥知圣主行时令，日月光华淑气新。
乙丑立春得春字·其二
作者：六十七
朝代：清
体裁：七言绝句

葭管灰旋万象新，东风吹彻海天春。会须遍播阳和意，岛屿民皆击壤民。
九日
作者：六十七
朝代：清

朝来门巷集儒巾，屠狗吹箫共赛神。蝴蝶花残清入梦，鲤鱼风老健于春。酒浇幽菊舒黄蕊，琴鼓飞鸢飏碧旻。并著单衫挥羽扇，炎方空说授衣辰。
乾隆九年1744元日于泰安州崔家庄驿望阙拜贺恭纪短句
作者：六十七
朝代：清

茅檐北向拜丹枫，香案炉烟篆晓风。礼毕凭高一瞻仰，帝都遥在五云中。
人日
作者：六十七
朝代：清

缕金剪綵我何知，祇望阴晴卜岁时。胜事浑输高尚客，草堂挥麈正题诗。
倒挂鸟
作者：六十七
朝代：清

美质天然著绿衣，来从吕宋见应稀。啄馀丹嘴慵无语，锁向金笼困不飞。中立羞随凡鸟列，倒垂却与众生违。细推物理诚难解，欲起张华问化机。
初抵台湾柬书都谏
作者：六十七
朝代：清

茫无涯涘海天春，篷转云飞辨不真。綵鹢乘风穿雁屿，绣衣衔命跨鲲身。番黎乐享承平久，士女欢迎气象新。万里故人初把臂，相看先问近诗频。
北行杂咏
作者：六十七
朝代：清

小阳春后北巡行，番女番童夹道迎。非是细侯能致此，祇缘声教讫寰瀛。浓云苍雾白茫茫，一路花梢滴露香。未信鸡笼真积雪，晓来先试北风凉。交加篱落豆苗肥，冉冉荞花浥露晞。更见芳园香有异，盛开月桂间蔷薇。路近蛮村落照红，纷纷番妇迓青骢。绿衣黄里裙衫艳，头上鸡翎飏晚风。不是吴歈与越吟，歌喉清响叶鸣金。分明绝塞闻番曲，何必琵琶马上音。没踝银沙步履艰，崎岖冈岭路回环。汗流仆从沾衣背，健足番儿意自閒。
北行杂咏·其一
作者：六十七
朝代：清

小阳春后北巡行，番女番童夹道迎。非是细侯能致此，祇缘声教讫寰瀛。
北行杂咏·其七
作者：六十七
朝代：清

不是吴歈与越吟，歌喉清响叶鸣金。分明绝塞闻番曲，何必琵琶马上音。
北行杂咏·其三
作者：六十七
朝代：清

傀儡堆云连碧落，崦嵫衔日带寒烟。微闻香气来糖廍，屡见青葱度蔗田。翠竹丛中村犬吠，白沙池上水牛眠。三年海国巡民社，可是皇仁已遍宣。
北行杂咏·其三
作者：六十七
朝代：清

傀儡堆云连碧落，崦嵫衔日带寒烟。微闻香气来糖廍，屡见青葱度蔗田。翠竹丛中村犬吠，白沙池上水牛眠。三年海国巡民社，可是皇仁已遍宣。节逾大雪曾无雪，日暖风恬景物佳。草际有时犹舞蝶，池边几处尚鸣蛙。牛椆小汛迎旌旆，虎尾深溪蹴浪花。马上频频诫呵护，莫惊番社野人家。大块今朝意若何，一时噫气欠调和。惊沙白昼迷红日，骇浪沧溟战碧波。老木倚云舒远籁，寒禽息翼罢清歌。黄昏驻节风初定，依旧青山映素娥。
北行杂咏·其九
作者：六十七
朝代：清

没踝银沙步履艰，崎岖冈岭路回环。汗流仆从沾衣背，健足番儿意自閒。
北行杂咏·其二
作者：六十七
朝代：清

浓云苍雾白茫茫，一路花梢滴露香。未信鸡笼真积雪，晓来先试北风凉。
北行杂咏·其五
作者：六十七
朝代：清

交加篱落豆苗肥，冉冉荞花浥露晞。更见芳园香有异，盛开月桂间蔷薇。
北行杂咏·其八
作者：六十七
朝代：清

大块今朝意若何，一时噫气欠调和。惊沙白昼迷红日，骇浪沧溟战碧波。老木倚云舒远籁，寒禽息翼罢清歌。黄昏驻节风初定，依旧青山映素娥。
北行杂咏·其六
作者：六十七
朝代：清

路近蛮村落照红，纷纷番妇迓青骢。绿衣黄里裙衫艳，头上鸡翎飏晚风。
北行杂咏·其四
作者：六十七
朝代：清

节逾大雪曾无雪，日暖风恬景物佳。草际有时犹舞蝶，池边几处尚鸣蛙。牛椆小汛迎旌旆，虎尾深溪蹴浪花。马上频频诫呵护，莫惊番社野人家。
十月二十三日庄副使相邀赏菊次范侍御韵
作者：六十七
朝代：清

雅集澄台最上头，小春忽睹万枝秋。满丛佳色含朱槛，盈把繁英计酒筹。香满更宜邀客赏，露浓不用替花愁。饮中剩有陶家味，争忍樽前早罢休。
即事
作者：六十七
朝代：清

小春天气薄寒轻，屋角犹闻蝘蜓鸣。纪载空传冬入蛰，眼看壁上竟横行。信书毕竟不如无，目击身经事事殊。寄语挥毫吟咏客，再休依样画葫芦。
即事·其一
作者：六十七
朝代：清

小春天气薄寒轻，屋角犹闻蝘蜓鸣。纪载空传冬入蛰，眼看壁上竟横行。
即事·其二
作者：六十七
朝代：清

信书毕竟不如无，目击身经事事殊。寄语挥毫吟咏客，再休依样画葫芦。
即事偶成二律
作者：六十七
朝代：清

微茫岛屿片云孤，物产民风事事殊。绝好饔飧红脚早，天然篱落绿珊瑚。花无寒燠随时发，酒长琼浆不用沽。最是良畴耕凿易，欣然醉饱乐唐虞。饱啖槟榔未是贫，无分妍丑尽朱唇。颇嫌水族名新妇，却爱山蕉号美人。剧演南腔声调涩，星移北斗女牛真。生憎负贩犹罗绮，何术民风使大淳。
即事偶成二律·其一
作者：六十七
朝代：清

微茫岛屿片云孤，物产民风事事殊。绝好饔飧红脚早，天然篱落绿珊瑚。花无寒燠随时发，酒长琼浆不用沽。最是良畴耕凿易，欣然醉饱乐唐虞。
即事偶成二律·其二
作者：六十七
朝代：清

饱啖槟榔未是贫，无分妍丑尽朱唇。颇嫌水族名新妇，却爱山蕉号美人。剧演南腔声调涩，星移北斗女牛真。生憎负贩犹罗绮，何术民风使大淳。
吊五妃墓
作者：六十七
朝代：清

东风骀荡天气清，载驰骢马春巡行。刺桐花底林投畔，森然古墓何峥嵘。路旁老人为余泣，当年一线存前明。天兵既克澎湖岛，维时台海五烈皆捐生。至今坏土都无恙，谁为守护劳山精。云封马鬣连衰草，四围怪石争纵横。时闻鬼母悲啼苦，想见仙娥笑语声。岁岁里民寒食节，椒浆频奠陈香羹。满目荒凉已感叹，更听此语尤伤情。有明岁晚多节义，樵夫渔父甘遭烹。岛屿最后昭英烈，顽廉懦立蛮妇贞。田横从死五百皆壮士，吁嗟乎，五妃巾帼真堪旌。
喜雨
作者：六十七
朝代：清

黑云四布风乍止，渴龙怒捲东瀛水。喷洒长空逞驰逐，鬼驭神鞭忙不起。檐溜频倾作奔流，须臾直透衙斋里。满堂点滴沾衣裳，平阶倏尔深一咫。共喜嘉泽济枯荄，那管春郊旱魃死。
夏日即事
作者：六十七
朝代：清

浓云叆叇雾弥漫，顷刻排青失远峦。雨挟龙涎风势恶，波惊鱼沫水声寒。蕉从滴沥檐前听，山待晴明阁外看。投笔诗成愁对酒，故人归去与谁欢。
夜泊吴江
作者：六十七
朝代：清

香烬灯昏净几边，拥衾幽客正安眠。惊回一枕篷窗梦，暮夜风涛乱打船。
富阳道中
作者：六十七
朝代：清

拍天触石怒涛鸣，悬瀑奔流万壑声。好借一帆风信急，画船飞过富阳城。
庄副使惠女贞酒赋谢限从字
作者：六十七
朝代：清

捣香筛辣春溶溶，瓮醅初泼金芙蓉。入唇一盏何醇醲，光浮海上最高峰。知是女贞合，作酿桂兼松。青州从事披心胸，瀛壖副使嘉惠重。时逢岁稔乐三农，我今无事饮千钟，醉乡王绩聊相从。
戏题张司马三杯草圣图
作者：六十七
朝代：清

胜迹已传工部句，轻绡复睹曲江图。不知草圣生花笔，犹向娥眉一画无。
新月
作者：六十七
朝代：清

东瀛寥阔月来迟，伫待清光漾水涯。台上乍开三寸镜，窗前初画一弯眉。鸿惊曲木云深处，鱼避沈钩浪暖时。应是婵娟深自晦，岂教玉斧镇相窥。
新莺
作者：六十七
朝代：清

育成母氏一春忙，出谷新雏带嫩黄。乍作飞飞还护羽，学歌呖呖尚羞簧。金梭萦絮穿犹涩，绣户惊寒梦欲长。试啭好音迁御苑，万年枝上沐恩光。
新雨
作者：六十七
朝代：清

人日初临鹿岛东，五更钟后雨濛濛。乍闻点滴随朝霭，渐觉霏微逐晓风。庭院香生梅馥馥，田畴青润麦芃芃。从兹蓑笠勤耕作，会见西成岁屡丰。
晓发桃源道中口占
作者：六十七
朝代：清

连朝不断雨丝丝，云锁前村老树枝。水浸征衣身易冷，泥深古道马难驰。江南已慰三农望，山左应无一路饥。但愿居民歌大有，何妨行客暂迟迟。
晓发桐庐县望严先生祠堂
作者：六十七
朝代：清

塘汛闻鸡促晓行，一江风雨片帆轻。先生莫笑匆匆色，不是区区为显荣。
柬雅蔚文
作者：六十七
朝代：清

性癖生成那得移，而今还是旧心期。忌医十载人誇健，止酒三天自笑奇。欲寄相思凭尺素，未能免俗事毛锥。深惭何以酬明圣，万里徒赢两鬓丝。
桐江纪事
作者：六十七
朝代：清

入春终日雨随风，一路江南抵浙东。两岸乍添三丈水，田畴多半浪花中。
梦中次春云亭韵
作者：六十七
朝代：清

飞阁层楼照眼明，回廊禅室诵经声。松阴幢影覆台殿，枝上野禽时一鸣。
梦蝶园
作者：六十七
朝代：清

竟成禅室新迦叶，无复名园旧主人。漫说当年迷蝶梦，而今谁是独醒身。
正月五日书所见
作者：六十七
朝代：清

陇麦蕃滋细雨中，尘沙贴地任东风。马蹄才踏江南路，风景烟光便不同。
武林下里谣
作者：六十七
朝代：清

漏天自腊抵新正，傍岸田园碧水平。官长祇嫌行路滑，不来天竺一祈晴。
水仙花限冰字
作者：六十七
朝代：清

凌波仙子世同称，琼岛芳姿未敢凭。香与春风相应接，神将秋水共清澄。玻璃案上金千点，玳瑁筵前玉几层。不许纤埃侵皓素，檀心夜月一壶冰。
泊舟钱塘江口
作者：六十七
朝代：清

山隈系缆柳边堤，深谷长江路不齐。仙子呼龙种瑶草，英雄照鬼试灵犀。中流鼓浪鲨鱼跃，老柏流云野鹤栖。一片红梅迷望眼，恍疑舟入武陵溪。
渡扬子江
作者：六十七
朝代：清

荡桨楼船晓气融，飞登彼岸日方中。正逢万里安澜会，那得江㹠鼓浪风。
渡扬子江
作者：六十七
朝代：清
体裁：七言绝句

荡桨楼船晓气融，飞登彼岸日方中。正逢万里安澜会，那得江豚鼓浪风。
画竹
作者：六十七
朝代：清

数竿和月碎摇金，霜净烟梢碧玉森。我爱此君缘底事，清风高节总虚心。
画菊
作者：六十七
朝代：清

少年只爱繁华好，晚节方知冷淡香。数朵携归三径里，孤松相伴傲寒霜。
登澄台观海
作者：六十七
朝代：清

层台爽气豁双眸，远望沧溟万顷收。赤雾衔将红日暮，银涛拍破碧云秋。鲲鹏飞击三千水，岛屿平堆十二楼。极目神州渺无际，东南形胜此间浮。
舟中晚眺
作者：六十七
朝代：清

河流屈曲抱清湾，徙倚船窗望碧山。塔在暮烟残照里，人居修竹茂林间。沿堤绿柳开娇眼，夹岸红梅破醉颜。荡桨吴歈歌断续，枝头相答鸟间关。
蒙阴道中纪事
作者：六十七
朝代：清

畿南一早抵冬深，共仰焦劳圣主心。可幸齐东沿路雪，就中沾足是蒙阴。
蜥蜴
作者：六十七
朝代：清

两头埋后终无恙，四脚何妨暴日频。盛世已除残酷吏，不须惆怅捕蛇人。
赠泰记室
作者：六十七
朝代：清

论天学士自渊流，才品分明是少游。宪署延宾居上榻，澄台草檄借前筹。新词残月垂杨岸，雅度春风杜若洲。我赏烟光饶有兴，何妨促席会南楼。
过新泰县羊流驿怀古
作者：六十七
朝代：清

裘带翩翩羽檄时，风流儒将大名垂。残碑犹是寻常事，仇敌倾心是我师。
长尾三娘
作者：六十七
朝代：清

翠羽光华绶带长，如云委地美人妆。命名当日非无意，谓胜黄家第四娘。
题张司马七夕乘槎图
作者：六十七
朝代：清

南省追随共一秋，东溟相聚又同舟。怪君已在天池上，更欲乘槎何处游。海国茫茫水拍天，灵槎安稳御风烟。君家惯犯支机石，好挽银河润野田。
题张司马七夕乘槎图·其一
作者：六十七
朝代：清

南省追随共一秋，东溟相聚又同舟。怪君已在天池上，更欲乘槎何处游。
题张司马七夕乘槎图·其二
作者：六十七
朝代：清

海国茫茫水拍天，灵槎安稳御风烟。君家惯犯支机石，好挽银河润野田。
题画山水
作者：六十七
朝代：清

森森古木拂云门，怪石嵯峨湿藓痕。正喜郊原沾霢霂，欣看流水到花村。
题碧桃花
作者：六十七
朝代：清

烟滋雨濯浅深红，石畔夭夭一雨丛。海国芳菲春不管，碧桃花嫁鲤鱼风。
鮡鱼
作者：六十七
朝代：清

无鳞隐见绿苔斑，额上双眸月两环。掉尾居然行地上，潜身不肯入波间。烹来羹脍争誇美，捕向淤泥未觉艰。海外虫鱼皆有异，他年归去纪南蛮。
鹿耳门汛即事
作者：六十七
朝代：清

乘风才命驾轻航，回首荒城已渺茫。日与云山争隐见，天连波浪若低昂。巡行鹿耳新防汛，指点鲲身旧战场。谁道疆隅惟恃险，熙朝盛德足金汤。
风神庙联
作者：兰第锡
朝代：清
体裁：联

圣世不鸣条，默佑湖河占利涉；神功常应律，潜调寒燠叶休征。
挽张百熙联
作者：关冕钧
朝代：清
体裁：联

正苍茫八表，忍道公归，抚事一凄然，问鳌足波翻，谁与手扶天北极；每怅望千秋，益为私痛，知音长已矣，盼龙门路断，不堪同送海西流。
挽张百熙联
作者：关庆麟
朝代：清
体裁：联

于世界可谓有情怅，如此江山，八表凄凉送公去；谕知己那堪回首问，无边风雨，九京悲感为谁深。
去年小除夕邓献之先生自黄州来视予疾谈宴欢甚别后以诗见慰次韵奉答
作者：关棠
朝代：清

先生一笑春如海，唤起寒梅病里魂。卒岁温燖消雨雪，新诗蕃衍长儿孙。胜游归后久悬榻，僵卧别来今闭门。愿挟高情越溟渤，吟边独与太冲论。
己丑十九日由吴淞北行海中遇风雪二十四日大沽候潮用东坡出峡韵同伯晋苏生作
作者：关棠
朝代：清

千花滞春江，遵海得清旷。十日溷芳尘，登舟寄孤畅。僬僬仆走下，床床客分上。乘桴九夷俱，望友三益访。旧雨新喜见，今游后难忘。笑语谷雷？，深谈溪泉涨。房蜂杂主宾，坩鲊错盆盎。宵卧纷酣梦，晨兴愕奇状。蜒雨昼既霾，沙雪宿加酿。风排群足跛，波震余心荡。膨腹杂若糟，涔头眩迷向。屏息求安隐，挥手谢供帐。屡簸豆跃箕，欲镕金失矿。正命知平生，危想入谲诳。水裂蛟窟眠，漈落鱼腹葬。杌隉历昏旦，在险气逾王。窥窗挂桅镫，欹枕打船浪。众中能赌诗，病起讵扶杖。夺席肆幽探，倚壁接高唱。忠信愧波涛，颠连存想像。狂澜世终回，斯文天不丧。潮来丁字沽，矫首倏寻丈。
己丑十九日由吴淞北行海中遇风雪二十四日大沽候潮用东坡出峡韵同伯晋苏生作
作者：关棠
朝代：清
体裁：古风

千花滞春江，遵海得清旷。十日溷芳尘，登舟寄孤畅。僬僬仆走下，床床客分上。乘桴九夷俱，望友三益访。旧雨新喜见，今游后难忘。笑语谷雷𥔀，深谈溪泉涨。房蜂杂主宾，坩鲊错盆盎。宵卧纷酣梦，晨兴愕奇状。蜒雨昼既霾，沙雪宿加酿。风排群足跛，波震余心荡。膨腹杂若糟，涔头眩迷向。屏息求安隐，挥手谢供帐。屡簸豆跃箕，欲镕金失矿。正命知平生，危想入谲诳。水裂蛟窟眠，漈落鱼腹葬。杌隉历昏旦，在险气逾王。窥窗挂桅镫，欹枕打船浪。众中能赌诗，病起讵扶杖。夺席肆幽探，倚壁接高唱。忠信愧波涛，颠连存想像。狂澜世终回，斯文天不丧。潮来丁字沽，矫首倏寻丈。
过黄州
作者：关棠
朝代：清

舟过浔阳后，江流第一湾。塔高千树月，草补半城山。野屋罗星宿，低滩剖玦环。髯苏久不作，赤壁自萧閒。
送别余次襄太守
作者：关棠
朝代：清

金飙一以动，行子趣南车。耿耿别所亲，悒悒过吾庐。秋阳惨将夕，词殚意不舒。控驰马盘桓，忧来不可驱。喟兹吪清寐，奄忽终旬馀。性情失其宝，岂曰身暌孤。峄桐无低枝，江鳇无细鳞。周镛无匿响，秦鉴无留尘。浩气匝圜低，杰士茹其真。跌宕卑九阊，浪莽隘八垠。阴雨交所仇，世疏君乃亲。黄金众所锢，虏富君乃贫。大巧纳群拙，誉善逾等伦。敦信变众诡，践诺无逡巡。志投岑范辙，或疑聂豫邻。黄唐慨予怀，俯首一为君。我拙不可药，卓立甘墨守。文家瘗残篇，入世羞覆瓿。穷窦暖清辉，劬书翳柽柳。治乱究古今，持此永皓首。高情抒阮啸，对客钳在口。弱女等疗饥，羲皇遇尊酒。故人深忧余，歧路自分剖。励学惧无成，忳郁胡敢有。
送别余次襄太守·其一
作者：关棠
朝代：清

金飙一以动，行子趣南车。耿耿别所亲，悒悒过吾庐。秋阳惨将夕，词殚意不舒。控驰马盘桓，忧来不可驱。喟兹吪清寐，奄忽终旬馀。性情失其宝，岂曰身暌孤。
送别余次襄太守·其三
作者：关棠
朝代：清

弱龄思绮合，才高致誉早。伯玉一匣书，雷动长安道。文章造平淡，斯人亦已老。达者安坎坷，志士耻枯槁。归云载奋飞，他山覆瑶草。荆阳古炎隈，希霖一洒宝。
送别余次襄太守·其二
作者：关棠
朝代：清

峄桐无低枝，江鳇无细鳞。周镛无匿响，秦鉴无留尘。浩气匝圜低，杰士茹其真。跌宕卑九阊，浪莽隘八垠。阴雨交所仇，世疏君乃亲。黄金众所锢，虏富君乃贫。大巧纳群拙，誉善逾等伦。敦信变众诡，践诺无逡巡。志投岑范辙，或疑聂豫邻。黄唐慨予怀，俯首一为君。
送别余次襄太守·其四
作者：关棠
朝代：清

我拙不可药，卓立甘墨守。文家瘗残篇，入世羞覆瓿。穷窦暖清辉，劬书翳柽柳。治乱究古今，持此永皓首。高情抒阮啸，对客钳在口。弱女等疗饥，羲皇遇尊酒。故人深忧余，歧路自分剖。励学惧无成，忳郁胡敢有。
挽张之洞联
作者：关榕祚
朝代：清
体裁：联

制粤江鄂三府，屹若长城，勋业炳东南，大略雄才为世用；后曾左李诸公，岿然遗老，声威播中外，鞠躬尽瘁有天知。
孙香岩先生以自乘良马惠赠走笔赋谢
作者：关槐
朝代：清

天生神骏宛马雄，一扫凡马千群空。？云蹑电惊飞虹，骞腾倏忽追无踪。吾师纵控组舞工，朝秣夕饮东华东。咫尺上与天阊通，年年侍从披云鬃。虎胸彗尾骨格丰，志决千里将毋同。解骖脱赠谊独隆，得得满马皆春风。紫薇郎官退自公，鞭丝帽影花濛濛。
孙香岩先生以自乘良马惠赠走笔赋谢
作者：关槐
朝代：清
体裁：古风

天生神骏宛马雄，一扫凡马千群空。𥬞云蹑电惊飞虹，骞腾倏忽追无踪。吾师纵控组舞工，朝秣夕饮东华东。咫尺上与天阊通，年年侍从披云鬃。虎胸彗尾骨格丰，志决千里将毋同。解骖脱赠谊独隆，得得满马皆春风。紫薇郎官退自公，鞭丝帽影花濛濛。
寻白云寺
作者：关槐
朝代：清

盘空山涧断，缥缈白云封。四顾杳无路，一声何处钟。鹿行春藓滑，鹤立午烟浓。知有高僧在，来寻最上峰。
晚行山中
作者：关槐
朝代：清

溪壑恣晚眺，古木团幽森。落日下平楚，闲云生夕阴。悠悠陟山陂，怅望抑何深。归来正苍莽，微月吐西岑。
江村
作者：关槐
朝代：清

寂寞江村晚，苍茫野径迷。渡闲秋水阔，云冷暮山低。落日明孤塔，轻烟幂远溪。归来沿岸曲，人影画桥西。
秋晚
作者：关槐
朝代：清

天高秋宇阔，暮霭扫空庭。野寺传清梵，山窗聚晚萤。萝遮三径月，烟锁一潭星。醉卧幽轩下，游仙梦未醒。
闲居
作者：关舒
朝代：清

无才甘放弃，身世已蹉跎。筑室山花满，应门水鸟多。塞翁殊不尔，蕉鹿竟如何。咄咄千年事，行吟一曲歌。
清平乐·春尽，和姊锳作
作者：关锜
朝代：清

晚楼雅定。帘卷东风紧。弱酒乱浇心上冷。摇碎一窗灯影。灵魂不肯轻销。无端瘦减侬腰。却又无愁无病，等闲过了今朝。
一萼红·灯影
作者：关锳
朝代：清

掩罗帷。又天寒酒醒，斜月画帘垂。冷焰凄魂，瘦花摇梦，一衾愁碎如丝。更几点、寒鸦栖树，有西风、吹上画罗衣。浅碧屏深。五更凄断，欲别人时。谁念江湖听雨，向银荷背后，翠黛双低。簟梦惊猧，蓬窗低雁，天涯消息怜伊。更休说、当时罗髻。已红楼、帘捲露萤飞。空有玉钗枕函，摇曳相思。
买陂塘·同蔼卿校程去瑕广文小红楼词即题后
作者：关锳
朝代：清

怅飘零、江湖萍梗，津亭听断官鼓。堆盘苜宿清寒味，换了一生羁旅。官太苦。却还算、寒毡未困先生住。扁舟竟去。早一夜西风，莼鲈江上，归梦托鸥鹭。平生泪，写入庾郎词赋。吟成何限凄楚。江东我亦填词手，难说浮名不误。君见否。已点点、清霜上了江潭树。鬓丝尔许。恐如此青山，毫丝哀竹，浑不抵迟暮。
减兰·题扶病刺花图，为黄古渔悼亡作
作者：关锳
朝代：清

恹恹灯火。和合窗边人一个。风袅炉烟。不见工夫有线添。日长思寝。梦也凭空能作忏。悔把鸳丝。不绣连枝绣折枝。
卖花声
作者：关锳
朝代：清

楼上晚钟残。灯火更阑。一枝铜笛恐春寒。满地青苔仙羽冷，风起清坛。花事易阑珊。春梦蒲团。相思人在碧云端。只有当时明月影，还到阑干。
南柯子
作者：关锳
朝代：清

帘额因风蹙，钗痕带月交。红栏深院小芭蕉。任是有风无雨、也潇潇。病久诗才减，心怪酒气摇。有情没绪把人撩。不到春归不把、绿杨饶。
南楼令
作者：关锳
朝代：清

梦醒杏花丛。春寒浅阁钟。近黄昏、便起东风。已过今年三月半，恰只是、雨濛濛。小胆怯屏空。浓愁敛碧峰。好琴弦、怎被尘蒙。算有多情双燕子，还肯到、旧房栊。
南楼令·题张诗舲词集
作者：关锳
朝代：清

春水绿吴舲。江湖听雨程。二十年、梦醒银灯。又是江南梅子熟，有几点、打窗声。残月冷如冰。愁人心上明。一丝丝、泪写吴绫。门外绿杨风正起，休念与、落花听。
卜算子·友鹤图
作者：关锳
朝代：清

纸阁月斜时，浅水溪深处。梦绕梅花影半窗，各自垂帘做。高出是瑶台，不肯轻归去。却笑三三五五群，水上闲鸥鹭。
卜算子·示蔼卿
作者：关锳
朝代：清

难得望春来，君又留难住。到得君归没杏花，却又愁春去。春去肯重来，花落还开否。到得明年有杏花，又要听春雨。
卜算子·秋海棠
作者：关锳
朝代：清

一雨暖凉生，花满斜阳外。休说啼痕几点儿，也有风吹散。行近粉墙阴，挼手和烟采。偏又花名唤断肠，不敢将伊戴。
台城路·花坞纪游同蔼卿赋
作者：关锳
朝代：清

深山一夜惊黄叶，萧萧满林风扫。瘦柳敧霜，低芦冱水，凉得吟蝉都少。清溪半绕。已溪上炊烟，一丝青袅。知近禅扉，残钟隐隐出林杪。何时买山事了。赁舂终下计，何似耕钓。但近村边，能通船处，细选三间屋料。休嫌地小。任种菜栽梅，春秋都好。不见西风，晚鸦栖树早。
台城路·韬光庵图
作者：关锳
朝代：清

夕阳欲下层峦去，柴门隔林深闭。远水平帆，残钟落树，万叠青山帘底。愁云乱起。正归鸟寒边，瘦筇斜倚。如线青天，濛濛松条坠晴翠。当时素禽已远。画阑红一角，都没荆杞。龛雨敲灯，幡花瘦露，人影一蒲团地。先生去矣、剩丹灶荒寒，晚烟堆里。一枕潺湲，冷泉流梦细。
台城路·题藕花香里填词图
作者：关锳
朝代：清

露蝉声里凉生早，栏杆绕花红整。听竹敲秋，因苔划句，忘了蓬窗灯冷。眠鸥梦醒。正放鸭桥边，一丝风定。环佩来耶，珊珊疑有水仙听。年来我亦愁病。吟朋萍散了，闲却游兴。鸥社盟秋，凫灯梦雨，只有一襟秋剩。丝丝瘦影。怕照见湖波，鬓儿难称。独写相思，露塘风又紧。
唐多令·寄湘涛
作者：关锳
朝代：清

斜日杏花收。微寒上玉篝。一重帘、一段春愁。见说画屏灯也上，独自个、下帘钩。无语自凝眸。螺峰敛碧秋。倚阑干、照遍春流。门外绿杨风又起，便不皱、怎教休。
好事近
作者：关锳
朝代：清

远水绿平帆，帆外一痕烟树。隔对青山几点，是渡江何处。碧天霜重雁痕低，帘卷乱峰雨。独倚画屏秋管，等晚潮回去。
徵招·湖上感秋有怀湘佩、湘涛
作者：关锳
朝代：清

入秋天气多风雨，幽怀更添凄楚。杨柳到西风，也飘零无主。蛾眉惊老去。争怪得、鬓丝如许。休去登临，乱山只在，晚蝉嘶处。日暮翠衣单，清霜早、已上碧梧高树。独自倚阑干，念荒城砧杵。天涯谁共语。浑冷落、旧游俦侣。只除是、第二桥边，问那时鸥鹭。
忆江南
作者：关锳
朝代：清

长相忆，最忆是江南。春水落花鸥梦阔，夕阳疏柳雁天宽。斜立各回看。长相忆，正月十三时。记得去年今日事，半窗灯影两人儿。一个画乌丝。长相忆，欲写锦书迟。几个伤心眠又减，一春无病瘦难医。欲说又瞒伊。长相忆，心上数归鞍。一角荒城三点塔，半帆秋水四围山。划满碧阑干。长相忆，对影自徘徊。安镜从无台不用，行船那见水分开。不信问瑶钗。长相忆，相忆在河干。过尽归舟人不见，晚潮初落柳毵毵。何处望江南。
忆江南·其一
作者：关锳
朝代：清

长相忆，最忆是江南。春水落花鸥梦阔，夕阳疏柳雁天宽。斜立各回看。
忆江南·其三
作者：关锳
朝代：清

长相忆，欲写锦书迟。几个伤心眠又减，一春无病瘦难医。欲说又瞒伊。
忆江南·其二
作者：关锳
朝代：清

长相忆，正月十三时。记得去年今日事，半窗灯影两人儿。一个画乌丝。
忆江南·其五
作者：关锳
朝代：清

长相忆，对影自徘徊。安镜从无台不用，行船那见水分开。不信问瑶钗。
忆江南·其六
作者：关锳
朝代：清

长相忆，相忆在河干。过尽归舟人不见，晚潮初落柳毵毵。何处望江南。
忆江南·其四
作者：关锳
朝代：清

长相忆，心上数归鞍。一角荒城三点塔，半帆秋水四围山。划满碧阑干。
念奴娇 雪后招同沈湘佩 善宝、鲍玉士 靓、周暖姝 来音、李佩秋 湘纫、陈湘英 云仙，集巢园妙吉祥室
作者：关锳
朝代：清

朔风催暝，看寒鸦点点，翻啄晴雪。一片彤云西北去，吹得夕阳明灭。瓶水胶花，溪云冱影，灯火柴门绝。围炉人聚，旧情同画灰说。只惜纸阁敲茶，明灯炙墨，我辈欢难得。明日灞桥驴背上，又是一番离别。如此征程，无多旧雨，怎不添华发。樽前且醉，柳枝还为君折。
惜馀春慢·饯春，同魏滋伯丈作
作者：关锳
朝代：清

杏燕修巢，柳莺撤户，春事十分完九。昏昏心上，怕雨思晴，髻也不曾梳就。才得湘帘半掀，便道西园，鼠姑闲开久。剩野塘风紧，晚来吹荡，落花红皱。曾记向、陌上春游，调莺扑蝶，携得双鬟柑酒。因循几日，脂憔粉悴，红得夕阳都瘦。无计留春，不归但把海棠，折来盈手。教侍儿知道，这回春色，零星还有。
望湘人·帘影
作者：关锳
朝代：清

甚疏疏密密，整整斜斜，夕阳摇荡如许。移柳兼莺，筛花上蝶，春在绿濛濛处。最不分明，画屏几点，潇湘烟树。一层层、做出天涯，多少青山重数。绝忆疏灯院宇。隔空濛一片，是烟非雨。正病起梳头，风飐香鬟如雾。龟纹重叠，驼钩斜转，今夜月明寒否。却误得、燕子归来，又绕回廊寻去。
柳梢青·题画
作者：关锳
朝代：清

江阔云平。绿帆低处，浅水桥横。画角斜阳，乱山堆里，隐隐孤城。芦花潮落江程。看几点、寒鸦暮晴。一夜西风，残荷败柳，都做秋声。
梅子黄时雨·雨夜联句
作者：关锳
朝代：清

云漏斜阳，放帘额半晴，旋又吹黑。听两点三声，屋檐馀滴。半堕杨花吹又起，东风摇曳如怜惜。任蛛丝、空际噀珠，欲网无力。凄绝。西园陈迹。有阴苔凑绿，新韭肥碧。念剪烛西窗，晤言何日。满院烟芜催暝早，隔灯听响荒街屐。思今夕。万一故人来得。
水龙吟·落叶
作者：关锳
朝代：清

西风一夜吹霜，千峰尽出荒林杪。萧萧摵摵，如愁渐积，有多无少。煮酒园荒，题诗石瘦，画栏斜靠。念荒寒如此，休伤摇落，也还算、归根早。莫说悲秋词稿。自新来、被愁分了。哀鸿未过，凉蝉欲断，可堪怀抱。聚点敲窗，碎声做雨，夜深谁扫。剩乱山深处，夕阳疏柳，有残鸦噪。
河传·七夕有怀蔼卿客中
作者：关锳
朝代：清

七月。初七。病恹恹。楼上茶瓜上筵。别离似今头一年。天天。难将针线拈。蓦记当初楼上坐。人两个。上了羊灯火。一更多。傍银河。问它。鹊儿曾见么。
洞仙歌·寄怀蔼卿越中
作者：关锳
朝代：清

自君别后，便藕花红槁。露坠莲房尽丁倒。况半阴不雨、渐短秋天，料此际、晚饭柁楼应早。罗纬才病起，未寄棉衣，昨夜君边可寒到。时节又重阳，斗酒双萸，盼乌榜、归来正好。怕明日、关山雪霜多，便欲寄音书、雁鱼都少。
洞仙歌·题横山草堂图
作者：关锳
朝代：清

茅堂十笏，在晚山深处。门外萧萧水杨树。界琅玕多少、一半云栖，留一半、人与燕儿同住。侬家溪上屋，帘榭中间，也有青山乱无数。溪水半通桥，著个蜻蜓，还容得、竹床茶具。只可惜、秋风起芦花，把如此烟波、让伊鸥鹭。
清平乐
作者：关锳
朝代：清

燕帘风絮。几叠江南树。才起东风天又雨。冷了一春词句。镜奁消瘦朱颜。鸾笺湘管都闲。只有未归残梦，画屏绕遍春山。
清平乐
作者：关锳
朝代：清

画梁春浅。帘额风惊燕。不信天涯人不见。草也池塘生遍。东风吹浅屏纱。飞飞多少杨花。何怪儿家夫婿，一春长不还家。
清平乐·春尽夜同妹侣琼作
作者：关锳
朝代：清

画帘人定。更漏声凄紧。满枕玉钗春梦冷。斜月小楼钟影。金猊容易香销。落花堆过栏腰。还有疏灯一点，酒醒不算明朝。
满庭芳·饯春
作者：关锳
朝代：清

桂帐扃愁，兰釭剪梦，者番春病依然。落花飞絮，点点上琴弦。况是丝丝雨后，闲阶上、长满苔钱。瞢腾甚，十年影事，摇曳碎如烟。韶华弹指逝，向炉香风影，细问情禅。怎轻轻过到，如此中年。手捻垂杨低问，东风里、说甚缠绵。斜阳近，寒鸦几点，团扇正栏杆。
生查子
作者：关锳
朝代：清

侬家江上头，潮到门前住。一日两三回，不肯江南去。江南有暮潮，未识潮生处。还去问梅花，它是江南树。
百字令·晚秋湖上
作者：关锳
朝代：清

当初湖上，记春风载酒，行吟兰楫。一棹水云空阔里，随意狂歌散发。就柳停舟，寻梅选梦，衣浣孤山雪。十年而后，剩游多半消歇。如今重到湖干，荒寒台榭，杨柳风吹折。吹笛双鬟人去矣，闲了半湖烟月。冷露凄猿，荒云葬鹤，风走虚廊叶。伤心谁问，寒蛩除是能说。
百字令·送蔼卿之毗陵
作者：关锳
朝代：清

一肩行李，怪黄头抵死，匆匆催发。一角斜阳亭堠树，几阵晚潮流急。画舫迟灯，金尊醉晚，到此真须别。开帆行矣，归期还是休说。惟念泥枕支鬟，明灯索笑，惯了闲时节。见说鸳鸯湖上柳，犹有未销残雪。第一休忘，题诗双管，更冒春寒捻。欲知相忆，天涯应有明月。
百字令·题湘涛冷月轩诗卷
作者：关锳
朝代：清

桂堂西畔，忆月斜时节，寒深箫局。照见屏风三两扇，斜靠春人如玉。嚼雪吹香，移宫变徵，刻尽琅玕竹。天寒翠袖，何人念尔幽独。何况慧性兰芬，灵心藕细，生就聪明福。一种永明诗体好，绛帐才名听熟。羞我葫芦，年年纸上，样子描都俗。心香一瓣，玉台愿为君祝。
祝英台近
作者：关锳
朝代：清

绣屏深，罗帐薄，春到酒醒处。长日眉头，少也皱千度。可堪一点春愁，分攒替结，全不见、镜儿分去。正延伫。见说昨夜东风，草也绿如许。钗拨青苔，不为断肠句。一朝一数归程，横山直水，但细把、栏杆划做。
祝英台近·题天寒修竹图
作者：关锳
朝代：清

露抽篁，风解箨，满地碧云皱。笋做吟鞋，不雨也凉透。可堪石上琅玕，旧题诗处，已点上、绿苔如绣。满岩岫。已见落尽轻花，应是立秋后。那里柴门，门内有人否。料伊一样伤心，罗衣憔悴，也似我、暮寒时候。
绿意
作者：关锳
朝代：清

冰绡在否。怎粉香脂色，零落如许。几处芳丛，栩栩蘧蘧，落红犹忆前度。凄凉不恨春如梦，恨梦也、寻常不做。却输伊、安稳双飞，还到绣帘深处。正是春深时候，铢衣晒粉薄，花韵阑午。一半寒烟，一半荒芜，绿得南园凄楚。杏花只在高楼上，休说起、江南风雨。怕当时、画碧罗裙，也化仙魂飞去。
菩萨蛮
作者：关锳
朝代：清

晚烟漠漠帆如织。隔林几点疏灯出。一乌下蘋洲。乱山相对愁。孤蓬团野色。到此归心极。烟水望中宽。替伊鸥鹭寒。白蘋多处人争渡。一痕青见西陵树。随意夕阳明。渡江闻雁声。凄凉人散后。几点鸦争柳。浅水画桥横。可怜潮自生。
菩萨蛮
作者：关锳
朝代：清

绿窗风雨苔生满。一春梦比天还短。酒醒又梳头。夕阳才上楼。旧愁销不去。搁在双眉宇。莫道铁为肠，铁肠今也伤。
菩萨蛮·严问樵索题姬人背髻小影
作者：关锳
朝代：清

玉钗交影银屏叠。夕阳移上鬘云湿。斜立小阑干。粉花红半圈。青螺三角小。点点春幡袅。行近问鹦哥。前头曾见么。
菩萨蛮·其一
作者：关锳
朝代：清

晚烟漠漠帆如织。隔林几点疏灯出。一乌下蘋洲。乱山相对愁。孤蓬团野色。到此归心极。烟水望中宽。替伊鸥鹭寒。
菩萨蛮·其二
作者：关锳
朝代：清

白蘋多处人争渡。一痕青见西陵树。随意夕阳明。渡江闻雁声。凄凉人散后。几点鸦争柳。浅水画桥横。可怜潮自生。
菩萨蛮·喜蔼卿自毗陵归
作者：关锳
朝代：清

小楼昨夜东风骤。一春花事阑珊够。斜月绿窗低。梦回闻马嘶。梨花明似雪。含笑开门说。昨夜结灯花。今朝真到家。
菩萨蛮·琴馆听涛图
作者：关锳
朝代：清

密濛濛处仙禽瘦。红帘一桁留香久。灯影隔窗窝。点衣黄雪多。参差弦柱急。卷地风吹月。门外是潇湘。水回人断肠。
蝶恋花
作者：关锳
朝代：清

几日池塘云不住。柳也濛濛，想做清明雨。半塌茶烟和梦煮。画屏几点江南树。欲捲珠帘风不许。如此黄昏，休去移筝柱。楼上晚山青不去。夕阳正在鸦啼处。
蝶恋花
作者：关锳
朝代：清

帘外迷濛云不住。卷起飞花，风袅垂杨树。燕子飞来还又去。夕阳芳草归何处。两日东风三日雨。聚做浮萍，散作濛濛絮。残梦乱飘香一炷。画楼灯火闻人语。
蝶恋花·题无人庭院图
作者：关锳
朝代：清

几个黄昏风雨恶。闹得苔纹，绿满阑干角。薄日薰衣春气弱。小楼帘卷风翻却。春到红桃才破萼。天做馀寒，又替花耽搁。燕子归来全不觉，隔墙乱踏金铃索。
谒金门
作者：关锳
朝代：清

风弄叶。筛碎半帘秋色。明月乱移钗上蝶。画屏人影叠。满地落花如雪。凉皱几重裙襭。如此长宵灯也灭。听伊心上说。
贺新凉·秋林著书图，蔼卿属赋
作者：关锳
朝代：清

一夜清溪雨。已千山、万山黄叶，飘流无主。何况悲秋人寂寞，那不鬓丝成素。算还是、青毡抛去。侬理丝筒君把钓，尚全家、靠得鱼竿住。便鸥鸟，也应许。人生多被浮名误。念当时、萤飘蠹老，几人词赋。如此葫芦依样画，怎免樵夫笑汝。空赢得、尘埋玉树。不及西风枝上叶，到飘零、尚有归痕处。君不见，杜陵墓。
迈陂塘·再答沈湘涛
作者：关锳
朝代：清

又传来、妙香笺纸，空床病为君起。始知锯了多时木，锯义元如木义。水漏矣。却不道、如今水桶才通底。一圈儿地。怕归去灵山，问伊迦叶，也只笑而已。浮生梦，镂影吹尘何异。炊沙岂许作米。关心腊月当三十，寻个散场欢喜。君悟未。君不见、青莲火里何曾死。此中关棙。便楼阁重重，也能开得，不信谁弹指。
迈陂塘·西溪看芦同蔼卿
作者：关锳
朝代：清

看溪山、一十八里，秋容瘦削如许。粼粼漾漾平陂水，摇荡白萍花雨。天欲暮。任今夜、乌蓬随水随风去。芦花浅溆。只第一防它，眠鸥飞起，又闹半汀絮。人间事，从古浮名无据。百年难得萍聚。青蓑何似归休也，料理钓筒渔具。溪尽处。便不用、扁舟也算浮家住。柴门河渚。纵不种蒹葭，也堪约略，种带水杨树。
金缕曲·答沈湘涛
作者：关锳
朝代：清

梦想今三载。忽传来、芙蓉笺纸，新词十赉。一样红颜漂泊感，盐米光阴无奈。好珍重、玉台诗派。明月绛纱春风里，看金钗、尽下门生拜。浮大白，为君快。相逢各有因缘在。算人生、才能妨命，病愁何怪。只惜聪明长自误，身世漂流文海。况愁里、朱颜易改。不见花间双蝶舞，但多情、既是升仙碍。知我者，定能解。
金缕曲·题汪玉卿昙花词后
作者：关锳
朝代：清

不道花朝雨。便匆匆、几番催了，杜兰香去。六扇文纱窗格子，曾忆旧题诗处。看几阵、东风花絮。堆满红楼人不管，只一双、燕子还来住。尘世事、总无据。妆台闻说全无主。只粉笺、些儿留得，断肠词句。病骨黄花人比瘦，却合秋声廿五。念侬也、悲秋情绪。蘋样行踪花样命，未拈毫、便有离愁聚。乍做得、玉台序。
长亭怨慢
作者：关锳
朝代：清

正楼上、乱山无数。点点垂杨，晚霞红处。一片孤帆，夕阳潮落晚鸦聚。一程程路，休去问、旗亭树。树肯管行人，不绿到、天涯住。凝伫。望荒城十里，惟有乱云堆絮。元宵过也，怕还有、打灯风雨。得知它、归也不归，万一有、晚潮回去。且关了纱窗，今夜梦儿重做。
长相思·仿独木桥体
作者：关锳
朝代：清

爱湖西。住湖西。几点斜阳杨柳西。晚风吹过西。怕东西。又东西。湖上残霞看已西。行人还要西。
高阳台·夕阳
作者：关锳
朝代：清

断雁飘愁，盘鸦聚暝，一鞭残梦归鞍。酒醒邮程，岭云垄树漫漫。渡江几点归帆影，近荒林、一带枫斑。最难堪，第一峰前，立马斜看。而今休说乡关路，剩濛濛野水，瘦柳渔湾。短帽西风，古今无此荒寒。芦笳声里旌旗起，问当年、谁姓江山。有悠悠、几处牛羊，短笛吹还。
高阳台·皋亭览胜图
作者：关锳
朝代：清

鸥雨分凉，鱼云织暝，一蓬山色依然。瘦影斜阳，碧天摇梦成烟。仙山依旧无消息，奈东风、换了啼鹃。剩樽前、点点残红，飞近筝弦。凭栏休说当时事，只丛祠箫鼓，流水鸦边。一片凄阴，可堪送我华年。天涯何处无芳草，到春深、便觉堪怜。好留连、未是黄昏，休促回船。
高阳台·送沈湘佩入都
作者：关锳
朝代：清

泪雨飘愁，酒潮流梦，惜花人又长征。见说兰桡，前头已泊旗亭。垂杨原是伤心树，怎怪它、踠地青青。向天涯，一样缠绵，各自飘零。开筵且莫频催酒，便一杯饮了，愁极还醒。且住春帆，听侬细数邮程。压船烟柳乌篷重，到江南、应近清明。怕红窗，风雨潇潇，一路须稳。
高阳台·题双溪蚱蜢载愁图
作者：关锳
朝代：清

桐墨题欢，蒲帆卷恨，匆匆催上吴舲。何处停桡，前头有座旗亭。绿濛濛地人家柳，忆当初、此地移筝。到如今、纸阁芦帘，记不分明。人生但似江潮水，便两三枝桨，打也难分。已是离筵，休教酒又愁醒。湖天如梦低归雁，怕芦花、不算飘零。一程程、风起潮声，雨做秋声。
辞云门梵林禅师徵诗入选和元韵
作者：兴机
朝代：清

孤踪只合孤峰老，纵遇花时不去探。狐首死惟甘向北，雁声悲是悔来南。已将名共颠毛削，肯把诗同里巷谈。多感殷勤诗入选，宁知遁义少人耽。
和秦乐山九日登高原韵
作者：冉崇文
朝代：清

万里桥南我旧游，琳宫梵宇足清幽。寒鸦几点道旁树，清磬一声江上楼。访古先从碑碣认，醉归偶为管弦留。惟余一事惭佳节，七度都逢毷氉秋。
夜泛桃源
作者：冉瑞岱
朝代：清

一棹桃花水，通宵泛未停。风声帆咽饱，喀梦橹摇醒。村犬嗥残月，江鱼戏落星。推篷延晓色，恰对数峰青。
磁州道中
作者：冉瑞岱
朝代：清

城郭绿杨西，绕城莺乱啼。红桥官路阔，白石女墙低。帘影媚花坞，箫声围柳堤。更看田水满，一色早秧齐。
启母石
作者：冉觐祖
朝代：清

大造产奇石，镇古植于此。如何好事者，指为涂山氏。禹也神圣启也贤，事迹分明垂经史。异说纷纷徒浪传，堪供一笑而已矣。我来盘膝坐石阴，石上题诗难遍视。白石斑驳成黛色，立卧合看应相似。闻说前峰洞壑幽，逸兴飘飘振衣起。北上层峦一纵目，莽莽山川自流峙。
和吴肱良中秋无月之作
作者：冉觐祖
朝代：清

高人相并玉壶清，造物无端妒月明。藜杖有神吹夜火，霓裳何处度新声。萧森雨气凌窗入，缭绕云烟掠树行。纵饮雄谈真胜事，庾楼得似此时情。
庵居
作者：冉觐祖
朝代：清

结茅就僻境，盘曲下平地。启牖纳日暄，抱膝可假寐。入春尚凝寒，屋头余雪积。拥炉寡朋俦，折梅代把臂。案书与瓶花，间杂无行次。抽书惟信手，看花亦随意。书到赏心时，花香忽入鼻。欣然有至乐，举觞得一醉。醉醒总自适，脱屣遗名利。为语风尘客，谁能领此致。
不寐
作者：再生
朝代：清

残镫一点爇孤檠，门外萧萧落木声。风动庭梅疏影乱，露凝修竹暮寒轻。支离瘦骨惟供病，牢落愁怀岂为情。此夜酒醒魂断处，半帘明月梦无成。
仲春十五夜大人山中言旋即别写怀
作者：再生
朝代：清

白云天末和愁低，无限离怀怨曙鸡。烟柳河桥残月少，疏钟古寺晓风凄。百年幻影花枝老，二十浮生草路迷。一苇江头如可折，竺乾西去待相携。
寒夜书怀
作者：再生
朝代：清

寂寞青镫夜未阑，半生心事独盘桓。烟波缥缈魂非远，人事悲凉岁欲残。素志应同明月皎，离情还共白云漫。良宵剪烛歌行露，松竹萧森起暮寒。
早春即事
作者：再生
朝代：清

烟锁虚窗展素缃，微风吹到落梅香。孤怀待月惟枯坐，馀恨添眉却晚妆。旧事不堪重省忆，新词漫自费平章。黄粱一梦从今觉，愿息尘机礼法王。
乌衣巷
作者：冒与晋
朝代：清

门掩斜阳户网尘，乌衣巷改尚逡巡。旧时燕子飞还到，莫向堂前认主人。
同其年看池荷
作者：冒丹书
朝代：清

几折沿堤路，相携坐此中。天连千顷碧，花涨一池红。欲去已将没，看来意不穷。江南有愁客，对此忆吴宫。
莺啼序
作者：冒丹书
朝代：清
体裁：词

检点春光，啭不尽、千声春鸟。惊心甚、偷送流年，报春又呼春杪。浓绿烟拖花是梦，残红雨过香生晓。爱吾庐城北，不用较春多少。曲曲荒林，瀰瀰春涨，四面银波缟。向中流、拿引葱鹙，烦襟濯空如扫。指斜阳、树挂愁些，易黄昏，天连青了。笑频年，碧草炎枯，白鹇才到。昼长卜夜，尽待月上鸟飞，任鱼游春沼。想多感多情，人世拘牵，难逢嬉笑。舞爱溪前，歌听尘外，纵饶耳目成怡悦，只中年、欢处心神悄。破除万事，须知饮莫留残，便醉也，还萦搅。陡来心上，往日今番，一样春风袅。端的年随春逝，弄花攀柳，几同荣落，几争媸好。灯火楼台，笙箫尊酒，廿年胜事难重问，喜白头、健饭青天照。临流几个知心，剩数晨钟，星稀月小。
赠柳敬亭并题左宁南军中说剑图
作者：冒丹书
朝代：清

玉帐登坛夜论兵，将军出塞气纵横。可怜多少衔恩客，写向丹青只柳生。
将至汴晓行有作
作者：冒书嵓
朝代：清

雁声惊旅梦，林薄日轮红。满橐新诗草，半车黄叶风。蹉跎人事外，流荡病情中。又向夷门过，萧萧两鬓蓬。
一点春 藕丝 见况周颐《词钞》
作者：冒俊
朝代：清

一弯西子臂，七窍比干心。美人烈士情无限，馀绪缠绵自古今。
上巳修禊水绘庵分赋
作者：冒嘉穗
朝代：清

和风荡林樾，霁色摇春岑。入门洒飞泉，映水啼幽禽。花竹日淡沱，烟景何清深。节序一以佳，矧遘瑶华音。握兰正婉娩，折柳嗟侵寻。且漱溪边石，一听丘中琴。
客归
作者：冒国柱
朝代：清

柴门侵晓噪林鸦，行李萧萧正到家。娇女不知须鬓改，误将衫袖拂霜华。
莺啼序·同人泛舟水绘庵，用彭骏孙先生闺情韵
作者：冒坦然
朝代：清
体裁：词

渐可忘机，海上客、共亲鸥鸟。白驹隙、逆旅光阴，又看一度春杪。避俗喜于尘事远，高舂不觉东风晓。负一春烟景，论兴味，年来少。乍雨馀寒，花禁不放，做露凝霜缟。恰新晴、日煖风和，远天纤翳如扫。惹无端、傍柳随花，旧心情、祛除未了。似元都，千树齐开，刘郎重到。激流植援，稳载檀槽金粟，汎柳堤荇沼。听绛雪回风，绿水无波，青山微笑。翼拊禽飞，蛟潜壑舞，暝云不散鱼龙静，影一碧、疏星夜深悄。当歌对酒，厌厌不醉谁归，觞无算，筝琶搅。深源何事，咄咄书空，短鬓银丝袅。剩有菟裘才就，松菊犹存，人生行乐，风光真好。玉山心迹，姓名金谷，古人秉烛非无意，待深林、明月来相照。问他招隐荒途，朝市山林，安知大小。
夏日
作者：冒德娟
朝代：清

芭蕉深绿映疏窗，高柳蝉鸣昼景长。闷卷珠帘看日影，鸳鸯相并立池塘。
如梦令·和三叔父闻笛原韵
作者：冒德娟
朝代：清

谁弄山阳古调。历历暗飞声到。折柳最关情，惹起离愁多少。烦恼。烦恼。留得月儿相照。
如梦令·和三叔父闻笛原韵
作者：冒德娟
朝代：清
体裁：词

谁弄山阳古调。历历暗飞声到。折柳最关情，惹起离愁多少？烦恼。烦恼。留得月儿相照。
念奴娇·五日
作者：冒德娟
朝代：清

莺憨蝶舞，绿荫浓、佳节却逢端午。似火榴花，庭院寂，阵阵蒲风酿雨。对景思亲，衔杯忆弟，剩有愁千缕。天涯欲到，几回魂梦何处。荆楚风物依然，五丝重续，此日情谁诉。薄命孤忠如一辙，漫说悲同狐兔。不醒年时，澜翻世路，任韶光催暮。人生失意，从来无问今古。
念奴娇·五日
作者：冒德娟
朝代：清
体裁：词

莺憨蝶舞，绿阴浓、佳节却逢端午。似火榴花庭院寂，阵阵蒲风酿雨。对景思亲，衔杯忆弟，剩有愁千缕。天涯欲到，几回魂梦何处？荆楚风物依然，五丝重续，此日情难诉。薄命孤忠如一辙，漫说悲同狐兔。不醒年时，澜翻世路，任韶光催暮。人生失意，从来无问今古。
春闺
作者：冒德娟
朝代：清

风动帘栊春昼长，莺声催起整残妆。独行亭畔拈花朵，不觉罗衣怯晚凉。
晓起
作者：冒德娟
朝代：清

晓来初起对窗纱，日上珠帘弄影斜。风动高枝黄鸟啭，声声啼向碧桃花。
暮春
作者：冒德娟
朝代：清

閒步空阶有所思，无端新绿又盈枝。暮春天气人如醉，喜听莺声未老时。
浣溪沙
作者：冒德娟
朝代：清

细雨苍苔锁碧烟。丝丝初洗惜花天。愁心滴碎晚风前。堤柳嫩芽难系恨，江梅春信早相怜。凭栏闲对影廉纤。
浣溪沙·其二
作者：冒德娟
朝代：清
体裁：词

细雨苍苔锁碧烟。丝丝初洗惜花天。愁心滴碎晚风前。堤柳嫩芽难系恨，江梅春信早相怜。凭栏閒对影廉纤。
浣溪沙·春雨
作者：冒德娟
朝代：清
体裁：词

帘外东风带晓烟。湿云酿雨做春天。馀寒未退小窗前。初润花梢知节候，助人娇困耐人怜。鸳鸯波上羽纤纤。
浪淘沙·观雨
作者：冒德娟
朝代：清
体裁：词

閒倚小楼西。风雨频催。望中新涨画桥低。洗得柳枝肥又碧，一片烟迷。鸦湿傍檐栖。窗暗云披。不堪憔悴病春归。高控玉钩帘怕卷，寒透罗衣。
浪淘沙·观雨
作者：冒德娟
朝代：清

闲倚小楼西。风雨频催。望中新涨画桥低。洗得柳枝肥又碧，一片烟迷。鸦湿傍檐栖。窗暗云披。不堪憔悴病春归，高控玉钩帘怕卷，寒透罗衣。
满江红·咏并蒂虞美人
作者：冒德娟
朝代：清
体裁：词

窗外幽花，开遍处、这枝奇绝。染猩红、带雨拖烟，倚栏娇怯。似为当年亡国恨，至今犹吐同心结。爱迎风、款款并香肩，迷蝴蝶。心未冷，情还热。叹玉碎，怜簪折。羡一邱荒土，茁生英烈。一叶半花堪再拜，同生同死无分别。笑青青、吕雉戚姬坟，难言说。
满江红·咏并蒂虞美人
作者：冒德娟
朝代：清

窗外幽花，开遍处、这枝奇绝。染猩红、带雨拖烟，倚栏娇怯。似为当年亡国恨，至今犹吐同心结。爱迎风，款款并香肩，迷蝴蝶。心未冷，情还热。叹玉碎，怜簪折。羡一邱荒土，茁生英烈。一叶半花堪再拜，同生同死无分别。笑青青，吕雉戚姬坟，难言说。
秋夜
作者：冒德娟
朝代：清

飘来红叶忽成秋，又见双星两地愁。阶下细虫喧不歇，檐前紫燕语难留。空庭砧杵催长夜，远寺钟鱼逼戍楼。薄醉欲眠犹未得，绮窗遥望月如钩。
踏莎行
作者：冒文蘅
朝代：清

浣月亭高，映江楼古。湖山蕴籍供裁句。欲寻陈迹认南朝，新词吟到西泠路。香润兰丛，影留桐絮。联吟更有神仙侣。玉窗想得静拈毫，浓青不捲疏帘雨。
壬辰冬日同人集即山庐分韵得声字
作者：冒方华
朝代：清

不管人间岁易更，客来空谷惬幽情。一江烟水团鸥梦，十月风霜冻雁声。挂壁昏镫侵鬓冷，洒窗白雨入诗情。耆英社远文章在，万古无寒此夜盟。
吴山寓楼迟吴渔门不至
作者：冒春荣
朝代：清

只有吴公子，频来慰客愁。空山悲落日，积雨卧清秋。贫贱余青眼，艰难到白头。孤怀无可寄，为尔一凭楼。
送客之淮阴兼讯长沙朱兰田客况
作者：冒春荣
朝代：清

秋老淮阴去，悲哉行路心。寒沙枫叶早，孤艇荻花深。有客羁萧寺，烦君问好音。不归复何事，徒使梦中寻。
甘露寺
作者：冒椿
朝代：清

古寺危城外，高冈大海滨。塔攒千叠翠，楼纳一江春。钟磬声犹昔，孙刘迹已陈。废兴怀往事，闲话共樵人。
倦寻芳·三月二十日饯春
作者：冒殷书
朝代：清
体裁：词

咄嗟过容，离别年年，舍我原惯。我定难留，留下乱红成片。忆花朝，思寒食，更怀上巳情难遣。问春光，自古归何处，空随云散。送行人、缠绵不了，那个临歧，能免三叹。却怪芳时，不把故人依恋。也似伤心无一语，奈何频倩啼莺唤。更无端，变晴天、雨悲风怨。
兜上鞋儿·半幅云林之屋纪事，用郑云娘韵
作者：冒殷书
朝代：清
体裁：词

花如待客，月似怀人，恐怕负芳时。半幅云林亭畔，蓦地来、密约谁知？严更动也，远钟鸣矣，心事惹狐疑。却恼座中饶舌，申申詈去还低。休怜今世，要识前身，曾在鹊桥西。欠了人閒情债，渐渐偿、也费撑持。浪萍风梗，乍离长别，青鸟倦飞飞。好趁良宵聚首，莫教轻放杯儿。
如此江山 真逸堂观演西厢记长亭分别，用史达祖韵二首 其一
作者：冒殷书
朝代：清
体裁：词

华堂却是留髡处，赢得泼天狂兴。好事无多，欢场有几，须识千秋俄顷。萍踪不定。听歌怨劳亭，落晖昏暝。戏语莺莺，独眠曾否绣衾冷。无端教我恨也，记牵衣执手，如醉难醒。梦里江山，心头车马，何用当前人俊。私情耿耿。对红烛乌丝，倏然孤咏。不解前因，何为离别永。
如此江山·其二
作者：冒殷书
朝代：清
体裁：词

双文若是无寻处，从今切莫乘兴。石黛迎觞，秋波射座，稍待须臾之顷。商音甫定。觉烟树伤心，乱山枫暝。饯了行人，雁儿叫得寸肠冷。多才偏惹懊恼，怪青天梦梦，终古难醒。潘岳牵情，阴铿饮泣，辜负名场称俊。还多耿耿。叹诗到无题，有谁能咏。几个良宵，独挨清漏永。
孤鸾
作者：冒殷书
朝代：清
体裁：词

前朝书至。惜故国春光，三分去二。雨雨风风，暗落天涯清泪。春深不教寒尽，把旧时、绵衣还寄。所恨归期不定，强逢场作戏。叹别来、光景疾于驶。问入梦容颜，为客丰致。比那登舟日，可一些无异。只愁这番瘦了，未必因、风尘劳瘁。一纸何曾尽说，说多时无寐。
己卯上巳过顾大念哉
作者：冒殷书
朝代：清

比来才觉负年华，马齿惊心暗暗加。百舌尽情啼上巳，东风著力落桃花。管弦不结文人社，诗酒聊寻处士家。穷日追欢还卜夜，严城何必鼓频挝。
玉楼春
作者：冒殷书
朝代：清
体裁：词

不知今夕为何夕。挨过黄昏还泪滴。床头春酒梦堪怜，灯下桃花人可忆。重山复水无消息。纵是灵犀通不得。当年密誓两心坚，两地相思空血碧。
贺新郎·半幅云林之屋纪事，同诸词人限韵
作者：冒殷书
朝代：清
体裁：词

谁傍阑干立？正秦青、曼声未已，却谐黍律。啭罢娇莺长夜饮，酒政真堪矜式。教射覆、辞人频失。知识前生饶慧业，更冶容、尘事悭灵匹。堪位置，神仙宅。花朝寒食天涯逼。一条条、催春嫩柳，黯怜偷惜。家在虹桥烟月底，梦断扬州此夕。盼不到、情人消息。万种相思凭驿使，欲题诗、又把乌丝掷。飘零杀，好颜色。
连理枝
作者：冒殷书
朝代：清
体裁：词

想遍当初意。的是三生事。一榻浓香，半窗明月，怎生忘记？到而今、旧梦转荒唐，问神山何地。别去真儿戏。点点何曾遗。只这春衣，泪痕和酒，酒痕和泪。欲更衣、生怕浣衣人，且和衣昏睡。
送我入门来
作者：冒殷书
朝代：清
体裁：词

几上灯儿，窗前影子，清宵如对知音。几首新辞，即是伯牙琴。看来灯影俱萧索，似念我怀人直到今。夜夜风风雨雨，坐坐行行睡睡，哭哭吟吟。碧海沧江，不抵此情深。三更灯照三更影，可负了当初一片心。
春日病起
作者：冒汉书
朝代：清

久病卧茅屋，阶前芳草生。客多相惜意，鸟作可怜声。柳意迟新雨，花心动晓晴。江乡烟景好，三载总关情。
凤凰台上忆吹箫
作者：冒禹书
朝代：清
体裁：词

几点轻云，数行旅雁，声声谱出凄凉。看閒亭秋色，落叶如狂。回首当年壮志，到今日、难问行藏。消受尽，青灯老屋，梦短更长。郎当。萧萧白发，更心烦意乱，九曲羊肠。只悲歌慷慨，似感山阳。六尺堂堂何事？只赢得、如此收场。途穷泣，青衫泪，一样意难忘。
击梧桐
作者：冒禹书
朝代：清
体裁：词

九曲羊肠，翻云覆雨，坑杀孤身肮脏。旧时心，眼前状。噬同饿虎，惊如恶浪。回首昔日香温，罗帏细语，几堪惆怅。薄命遭逢，好花风雨，中变易于反掌。依稀想像，两载知交，堪惜竟存影响。诗成后，梦回时，曾否玉容无恙？晓起漫成思省，个中何必尽多障。且颠倒、披衣閒咏，似流波已往。
十二时
作者：冒禹书
朝代：清
体裁：词

麦秋时节多阴雨，酿出困人天气。看催残、落红满地。长则向阑干倚。往事成尘，新愁如织，欲说从何起？想当日、黄衫计巧，青鸟音传，方幸出牢笼里。更年来、诙谐如戏。一部种情传记。整日欢歌，连宵醉酒，多少閒愁意？待阑珊人倦，旖旎腰肢乱睡。恨而今、身同萍梗，咫尺银河汉水。前月街头，蓦然一见，又逐纷纷子。叹芳时如许，一任匆匆过矣。
满江红
作者：冒禹书
朝代：清
体裁：词

去未经旬，恰早是、两年离别。猛忆着、古寺桥东，叮咛难决。老我岁华如伏骥，怜卿薄命同飘叶。任楼头、柳色又青青，心常结。试春日，传柑节。旧时恨，新愁叠。凭半幅鱼书，衷怀私泄。一夜西风吹驿使，数声残角敲霜月。总关心、情况两茫然，共谁说。
满江红
作者：冒禹书
朝代：清
体裁：词

整日恹恹，寻不出、病在何处。苦挨着、碎雨零风，恁般凄楚。别燕离鸿悲故土，春花秋月伤禾黍。羡鹣鹣、对对自双双，常相伍。心头事，何须数。昔时恩，难枚举。纵盟深山海，空言无补。青鸟音遥魂梦杳，蓬瀛人隔云山阻。任一生、未了又重期，空辜汝。
秋来
作者：冒禹书
朝代：清

忽忽年华伤暮迟，秋来怀抱最相宜。感时实下江州泪，触目空多宋玉悲。萧瑟荒庭鸣蟋蟀，苍茫远水下鸬鹚。寥寥天地吾何托，几度临风有所思。
连理枝
作者：冒禹书
朝代：清
体裁：词

竟日重门闭。多是无聊地。挨过黄昏，半窗明月，心烦欲碎。想当初往事、总荒唐，点点难忘记。颠倒真儿戏。一任天公置。只这些时，终朝中酒，除此无计。空临风几度、独悲歌，旧泪何曾替。
高阳台·元日
作者：冒禹书
朝代：清
体裁：词

淑景惊催，新符乍换，时光去也堂堂。屏摇翠柏，湘帘日映山房。昨宵今日人如旧，宜春彩笔署回廊。难驱遣、流年暗数，何限沧桑。伊人天各一方。只此心两地，与日俱长。诗成无语，依稀想像总荒唐。小立东风春又到，离人不改是愁肠。更相看，梅花清瘦，做尽凄凉。
高阳台·发书后漫成
作者：冒禹书
朝代：清
体裁：词

点点新愁，星星旧恨，鱼书封罢还思。依稀记得，河桥握别之时。细语殷勤曾有约，遥遥两地一心知。梅花放、全凭驿使，仔细维持。丹青虽是难工，只无聊相对，较胜些儿。几番回首，形容未必复如斯。极目天涯空有泪，个中消息不堪追。望云山、孤城独眺，似醉犹痴。
高阳台·春日得书
作者：冒禹书
朝代：清
体裁：词

乍暖微寒，一天雨酿，黄鹂愁湿声声。小楼静悄，萧然日坐愁城。不为伤春多怅望，无聊偏觉意难平。消磨尽、雄心壮志，空自悲鸣。欣逢双鲤堪凭。记去时年月，往事分明。几番欲展，见重重密印层层。多少閒情萦旧恨，闷怀未了怕还增。看光阴、年年虚度，却似浮萍。
高阳台·月夜过旧游地
作者：冒禹书
朝代：清
体裁：词

夜色溶溶，迷离一片，依然月到回廊。数声邻笛，声声调入凄凉。小阁帘深凝素影，恍疑人坐旧西厢。频搔首、韶光浪掷，此际堪伤。几回梦绕离堂。及今宵重过，转觉苍茫。欲待去也，恁关心风景难忘。倚遍阑干人独立，清光渐次逼虚窗。忽无端、疏钟又动，幽兴偏长。
莺啼序
作者：冒纶
朝代：清
体裁：词

常是春间，趁美景、看花听鸟。早催过、寒食清明，韶华将近春杪。雨过无尘苔藓润，风晴浥露垂杨晓。但愿留春住，休遣绿肥红少。落絮无端，如棉似霰，满地铺纤缟。怕枝头、雨困风攲，繁英转眼如扫。只花前、翠倚红偎，酒杯持、吾生足了。反禁他，花落花开，引将愁到。微吟信步，转过小亭别渚，映红桥绿沼。宛濠上、华林鱼鸟，相忘不言而笑。骀荡春风，婆娑昼永，徘徊薄暮忘归去，渐碧天、无际月明悄。春宵难买，共道一刻千金，愁谁信，飞花搅。东山丝竹，画鹢凌波，按拍行云袅。是第一流人物，名士风流，乱头粗服，看来都好。漏莫催银，山须颓玉，夜深犹恐花枝睡，更留连、高烛红妆照。不殊老子当年，乘兴方深，南楼月小。
送别陈其年
作者：冒褒
朝代：清

城角苍凉夜如水，江干北风一千里。故人驾言欲遄征，薄暮呼童具行李。慷慨握手出城隅，欲别不别歌《骊驹》。酒酣相顾各叹息，仰天熟视西飞乌。须臾月落孤城堞，茫茫万里江涛叠。挥手河梁归去来，孤帆六幅轻如叶。吁嗟聚散何太悲，人生自有别离时。去年惜别寒江畔，今年又作送君词。君归勿复伤迟暮，世人谁爱扬雄赋。铜官山头百草枯，好向霜天猎狐兔。
和阮亭《秋柳》诗原韵
作者：冒襄
朝代：清

南浦西风合断魂，数枝清影立朱门。可知春去浑无迹，忽地霜来渐有痕。家世凄凉灵武殿，腰肢憔悴莫愁村。曲中旧侣如相忆，急管哀筝与细论。红闺紫塞昼飞霜，顾影羞窥白玉塘。近日心情惟短笛，当年花絮已空箱。梦残舞榭还歌榭，泪落岐王与薛王。回首三春攀折苦，错教根种善和坊。无复春城《金缕衣》，斑骓蹀躞是耶非。张郎街后人何处，白傅园中客已稀。誓作浮萍随水去，好从燕子背人飞。误传柳宿来天上，一堕风尘万事违。台城隋苑总相怜，忆昔萦堤并拂烟。金屋流萤俱寂寞，玉关羁雁苦缠绵。十围种就知何代，千缕垂时已隔年。最恨健儿偏欲折，凉秋闻道又临边。
和阮亭《秋柳》诗原韵·其一
作者：冒襄
朝代：清
体裁：七言律诗

南浦西风合断魂，数枝清影立朱门。可知春去浑无迹，忽地霜来渐有痕。家世凄凉灵武殿，腰肢憔悴莫愁村。曲中旧侣如相忆，急管哀筝与细论。
和阮亭《秋柳》诗原韵·其三
作者：冒襄
朝代：清
体裁：七言律诗

无复春城《金缕衣》，斑骓蹀躞是耶非。张郎街后人何处，白傅园中客已稀。誓作浮萍随水去，好从燕子背人飞。误传柳宿来天上，一堕风尘万事违。
和阮亭《秋柳》诗原韵·其二
作者：冒襄
朝代：清
体裁：七言律诗

红闺紫塞昼飞霜，顾影羞窥白玉塘。近日心情惟短笛，当年花絮已空箱。梦残舞榭还歌榭，泪落岐王与薛王。回首三春攀折苦，错教根种善和坊。
和阮亭《秋柳》诗原韵·其四
作者：冒襄
朝代：清
体裁：七言律诗

台城隋苑总相怜，忆昔萦堤并拂烟。金屋流萤俱寂寞，玉关羁雁苦缠绵。十围种就知何代，千缕垂时已隔年。最恨健儿偏欲折，凉秋闻道又临边。
和阮亭《秋柳》诗原韵（四首选二）
作者：冒襄
朝代：清

南浦西风合断魂，数枝清影立朱门。可知春去浑无迹，忽地霜来渐有痕。家世凄凉灵武殿，腰肢憔悴莫愁村。曲中旧侣如相忆，急管哀筝与细论。红闺紫塞昼飞霜，顾影羞窥白玉塘。近日心情惟短笛，当年花絮已空箱。梦残舞榭还歌榭，泪落岐王与薛王。回首三春攀折苦，错教根植善和坊。
宣德铜炉歌为方坦庵年伯赋
作者：冒襄
朝代：清
体裁：古风

龙眠先生须鬓皤，两朝鼎贵称鸣珂。丝纶世掌遭迁播，邗江卖字书擘窠。生平嗜古入骨髓，玩好不惜三婆娑。有炉光怪真异绝，肌腻肉好神清和。窄边蚰耳藏经色，黄云隐跃穷雕磨。洼隆丰杀中规矩，红榴甘黛粉雷蝌。我时捧视惊未有，精光迸出呼奈何。恭闻此炉始宣庙，制器尚象勤搜罗。宫闺风雅厌奇巧，炉煹精妙无偏颇。或云流乌一夜镕宝藏，首阳铜枯汁流酡。或云炼铜十二取轻液，式仿官瓷非鬲牺。彝乳花边称最上，鱼蚰诸耳无相过。博山睡鸭真俗丑，宋烧江制咸差讹。工倕拨腊昭千古，香龙火暖浮金波。宜香宜火宜几席，宁惟鉴赏堪吟哦。百金重购拟和璧，旃檀函贮文犀驮。后来北铸并南铸，道南施蔡皆幺魔。乱真火色终枯槁，磨治雕凿蛟龙呵。平生真赏惟忏阁，同我最好沈江河。抚今追昔再三叹，怜汝不异诸铜驼。一炉非小关一代，列圣德泽相渐摩。我今为公作此歌，万事一往何其多。歌成乞公书大字，明日且换山阴鹅。
寄吴梅村先生
作者：冒襄
朝代：清
体裁：七言律诗

盐官留滞叹蹉跎，遗老飘零事若何？万里烽烟横塞雁，五都荆棘没铜驼。遥瞻吴苑乡关隔，近接邗江涕泪多。闻道子山消息在，白头红豆只悲歌。
小秦淮曲
作者：冒襄
朝代：清

何处能令客思消，沿流出郭到红桥。更无丽瞩堪娱悦，随苑风光是柳条。千丝吐尽尚为蚕，花月心情事事堪。前夕家园争乞巧，穿针小妇忆江南。游侠髯麻柳敬亭，恢谐笑骂不曾停。重逢快说隋家事，又向河亭一日听。
小秦淮曲·其一
作者：冒襄
朝代：清
体裁：七言绝句

何处能令客思消，沿流出郭到红桥。更无丽瞩堪娱悦，随苑风光是柳条。
小秦淮曲·其三
作者：冒襄
朝代：清
体裁：七言绝句

游侠髯麻柳敬亭，恢谐笑骂不曾停。重逢快说隋家事，又向河亭一日听。
小秦淮曲·其二
作者：冒襄
朝代：清
体裁：七言绝句

千丝吐尽尚为蚕，花月心情事事堪。前夕家园争乞巧，穿针小妇忆江南。
戊戌仲冬九日陈其年初过塞庐宴集即席限韵
作者：冒襄
朝代：清
体裁：七言律诗

异代论交风雪寒，飘然书剑泪痕看。楼松化石今余几，风雨如期古所难。对尔须眉堪共照，问他薇蕨许谁餐。霜天片月当年白，萧飒西风夜未残。
无大师掩关高座客秋相见以诗示余今夏无忝重过白下因倚韵和寄
作者：冒襄
朝代：清
体裁：七言律诗

历尽中原破衲身，竹关坚键识前因。更生至再留今我，万死濒仍见古人。朱岳有怀煨茧芋，青林无发岸纶巾。齐年当日称联璧，犹记来游共抚尘。
昌田洞
作者：冒襄
朝代：清
体裁：古风

怪石大小立，冲激发高响。偃仰适所乐，苍莽结幽党。一望古参横，位置各有像。绿雪拄波帘，喷珠上余颡。水石角异观，万态堪奇赏。游鱼吹雨丝，俊鸟洗翠氅。薄舟袅娜行，■然滞双桨。榜人嗟蹇涩，余意怅遄往。
昌田洞
作者：冒襄
朝代：清

怪石大小立，冲激发高响。偃仰适所乐，苍莽结幽党。一望古参横，位置各有像。绿雪拄波帘，喷珠上余颡。水石角异观，万态堪奇赏。游鱼吹雨丝，俊鸟洗翠氅。薄舟袅娜行，𱦏然滞双桨。榜人嗟蹇涩，余意怅遄往。
赠柳敬亭
作者：冒襄
朝代：清
体裁：七言绝句

忆昔孤军鄂渚秋，武昌城外战云愁。如今衰白谁相问，独对西风哭故侯。
送别程明士
作者：冒襄
朝代：清
体裁：古风

程君一生湖海客，慷慨悲歌古无匹。当代谁人更游侠，意气纵横称第一。余也愁病隋堤别，片言相托成胶漆。忆昔君家蜚语连，竹林大阮真可怜。孤身七入蜚狐塞，独夜长歌《猛虎》篇。保孤全宗果不易，此事已有千人传。月明跌荡旗亭肆，握手秋宵论往事。阙下将为汗漫游，座间不露英雄气。余也有子趋燕台，何时振融还归来。托君之语语何骤，此意敢望常人哉。西风萧萧日将夕，满目骊歌留不得。为我须乾白玉壶，因君一拓黄金戟。
秋兴·其一
作者：冒车书
朝代：清

几缕秋烟一抹霞，空阶凉雨似山家。常忧来日不相得，讵是我生真有涯。径绕林皋封落叶，宅连雉堞乱归鸦。候虫也似知迟暮，鸣过墙阴稨豆花。
秋兴·其二
作者：冒车书
朝代：清

？山数叶且留余，犹记成童佩韘初。王谢弟兄过络绎，崔卢儿女笑轩渠。蓼花水齧中丞墓，柿叶声寒开府墟。吏部遗书亦寥落，我姑饱贪到华胥。
秋兴·其二
作者：冒车书
朝代：清
体裁：七言律诗

�山数叶且留余，犹记成童佩韘初。王谢弟兄过络绎，崔卢儿女笑轩渠。蓼花水齧中丞墓，柿叶声寒开府墟。吏部遗书亦寥落，我姑饱食到华胥。
天竺法喜寺联
作者：冠九山
朝代：清
体裁：联

救百千万劫，具大慈悲，湖山无恙；现三十二身，说妙功德，物我同春。
咏怀
作者：冯㻾
朝代：清

凛凛岩下风，槭槭涧边树。惨惨游子颜，萋萋芳草渡。暧暧远村影，黯黯夕阳暮。昔为贵公子，今日怨行路。路长不可极，人生如朝露。
甲戌守岁
作者：冯㻾
朝代：清

岁去不复留，将焉用守为。辟如东逝水，滔滔信所之。虽欲挽之归，一寸不可移。把酒强相守，屡问夜何其。星宿渐零落，今岁忽已辞。明岁视今岁，才为一日期。但恐日复日，毛发暗中衰。夜窗冉冉明，澹日生寒姿。一年遂已添，吾生亦有涯。明发怀二人，游子隔乡县。团圞诸弟姊，昨夜梦中见。似为念远人，凄怆杂欢宴。离魂入杳渺，微茫不可辨。白云千里飞，舒卷如匹练。岁月高堂增，尘土一身贱。飒飒空庭风，打窗起积霰。四时相代新，一身守其故。时乎不再来，高坐岁已暮。膝下数孺子，头角渐云露。赋诗知节物，题符染毫素。放假足欢娱，各从性所务。我欲从之嬉，拘牵羞举措。功名感岁华，奔走寡欢趣。总角曾几时，去我忽如鹜。
甲戌守岁·其一
作者：冯㻾
朝代：清

岁去不复留，将焉用守为。辟如东逝水，滔滔信所之。虽欲挽之归，一寸不可移。把酒强相守，屡问夜何其。星宿渐零落，今岁忽已辞。明岁视今岁，才为一日期。但恐日复日，毛发暗中衰。夜窗冉冉明，澹日生寒姿。一年遂已添，吾生亦有涯。
甲戌守岁·其三
作者：冯㻾
朝代：清

四时相代新，一身守其故。时乎不再来，高坐岁已暮。膝下数孺子，头角渐云露。赋诗知节物，题符染毫素。放假足欢娱，各从性所务。我欲从之嬉，拘牵羞举措。功名感岁华，奔走寡欢趣。总角曾几时，去我忽如鹜。
甲戌守岁·其二
作者：冯㻾
朝代：清

明发怀二人，游子隔乡县。团圞诸弟姊，昨夜梦中见。似为念远人，凄怆杂欢宴。离魂入杳渺，微茫不可辨。白云千里飞，舒卷如匹练。岁月高堂增，尘土一身贱。飒飒空庭风，打窗起积霰。
荣河访梅𦶜园明府
作者：冯㻾
朝代：清
体裁：五言律诗

山回隔县门，路曲傍沙痕。野水明残日，孤烟生远村。旅游消白昼，古道怯黄昏。且就汾阴宰，今宵醉一尊。
衡阳路
作者：冯㻾
朝代：清

我家雁门下，与雁俱南来。今日衡阳路，雁回人未回。
送张伯史下第归
作者：冯㻾
朝代：清

故人不得意，归卧故山岑。夜静一尊酒，月明千里心。君今任放达，余亦爱浮沈。去矣长安道，孤云何处寻。骋才时倚马，著论或经年。解道工无益，犹矜赋必传。自甘蒙鴳笑，未肯受蚿怜。最惜斯文意，苍茫落日县。学道将十载，荣枯已两忘。但愁无薄禄，何以慰高堂。惨淡交朋泪，风尘客子装。谁能吹黍谷，一为变春阳。
送张伯史下第归·其一
作者：冯㻾
朝代：清

故人不得意，归卧故山岑。夜静一尊酒，月明千里心。君今任放达，余亦爱浮沈。去矣长安道，孤云何处寻。
送张伯史下第归·其三
作者：冯㻾
朝代：清

学道将十载，荣枯已两忘。但愁无薄禄，何以慰高堂。惨淡交朋泪，风尘客子装。谁能吹黍谷，一为变春阳。
送张伯史下第归·其二
作者：冯㻾
朝代：清

骋才时倚马，著论或经年。解道工无益，犹矜赋必传。自甘蒙鴳笑，未肯受蚿怜。最惜斯文意，苍茫落日县。
咏瀑布
作者：冯云山
朝代：清

穿天透地不辞劳，到底方知出处高。
溪涧焉能留得住，终须大海作波涛。
上元
作者：冯云骕
朝代：清

击柝边城树影疏，萧条镫火月明初。上元自昔春如海，谁奏监门郑侠书。
题画
作者：冯云骕
朝代：清

轻云漠漠暮烟飞，树色冥濛暗翠微。遥见汀洲最深处，一江风雨钓船归。
云中行赠王广生
作者：冯云骧
朝代：清

边风动地吹沙白，云中三月春草碧。旧内荒凉长野蒿，饥鸟哀鸣啄乱石。我来吊古倍凄然，萧条野烧望平田。崖崩黄土麒麟冢，苔没红楼玳瑁筵。纷纷驼马城南去，觱篥一声天欲暮。甲光惨淡寒霜明，大旗缥缈愁云护。况复轗轲叹郑虔，空斋寂寞冷朝烟。传经莫谩夸刘向，载酒何人过草玄。王子峨峨天下士，携来一束牛腰纸。白雪裁诗富新词，朱霞摛藻发奇理。开樽共醉碧桃花，浑忘踪迹在天涯。吹来柳絮依人袂，飞过黄鹂照影斜。当年赵女能歌舞，可怜罗绮为尘土。玉貌香消白蝶春，花魂夜湿青燐雨。白登台边古战场，荒墩老木回苍苍。雕戈埋月沉空垒，石马嘶风倚坏墙。龙堆遥望愁何极，平郊月道迢迢直。与子高歌一怆神，南山万古伤心宅。
云栈
作者：冯云骧
朝代：清

山腰万仞露，不临不测渊。俯身窥栖鹘，举手接飞鸢。山头旧冰雪，闪闪挂飞泉。溪中万古石，跳珠溅潺湲。忽惊仄路绝，空行驾危椽。峰峰自回合，藤曼束荒烟。盘盘缘石壁，磴磴扪青天。遥看来往人，缥缈讶飞仙。更闻猛虎啸，当我踞层巅。劳臣有定限，岂敢惮艰难。匹马千山外，迢迢夕照前。
凤岭
作者：冯云骧
朝代：清

凤岭行来欲上天，此行无异作飞仙。红霞白日回头近，鸟道蛇盘独马穿。未断崩崖愁瀑水，半欹悬径仗危椽。侧身万仞峰巅过，秦蜀遥看两点烟。
怀唐于野
作者：冯云骧
朝代：清

唐生甘石隐，高卧大江秋。片月依莲社，孤云隐竹楼。烟花六代渺，诗卷万年愁。徙倚层楼晚，云横白鹭洲。
拨闷
作者：冯云骧
朝代：清

大漠草竿竿，羁愁望远天。风斜高鸟影，云淡落花烟。迟暮怜吾道，干戈阅岁年。南山归去好，凉雨种瓜田。
时序篇
作者：冯云骧
朝代：清

童童山上松，条条风中柳。四时一以化，贞脆随所守。人生天地间，苦无金石寿。阴阳不停驭，霜露变林薮。小人羡荣利，志士耻升斗。余生三十年，碌碌犹奔走。探海斩妖蛟，利剑不在手。侧身视风尘，哀歌对樽酒。明月写素心，孤云结良友。曾许稷契俦，羞居管晏后。进未奋功名，退非耕畎亩。一身半浮沉，百年任休咎。今古浩无涯，悠悠叹白首。
潼关行
作者：冯云骧
朝代：清

潼关城下月如水，潼关城上鼓声死。司马北望拜神京，臣报国恩毕于此。万群寇马踏沙黄，长戈大戟飞寒铓。弯弧旧将婴城斗，断甲材官泣战场。孙公洒血潼关道，鬼马不归嘶碧草。花袍玉剑委红泥，渭水飞鸦波浩浩。冰心巾帼何嶙峋，就义从容不顾身。雏凤玉颜同日死，千年石砌闭青春。几队蛾眉愁耿耿，飞鸟轻身坠碧井。绿鬓吹为夜雨苔，红衫化作流霞影。有子苍茫西向秦，荒园遗迹访蒿榛。昔日夹道红旗阵，今日空衙动野燐。愁云覆井寒烟古，秋风萧萧黄叶雨。玉骨曾传葬此中，鬼神长护埋香土。牵来素绠古龙惊，庄容衣佩宛如生。观者万人共叹息，方知天地鉴幽贞。重向战围泪沾臆，青山一带愁何极。元戎战骨碎刀痕，魂魄茫茫招不得。更有遗孤已二年，父老指点私相怜。破巢漫说无完卵，赵氏婴儿自瓦全。同时饮剑有乔公，呼天拊膺气何雄。腰横宝带眠颓堞，手掷头颅向晚风。眼见山飞沧海立，铜驼霜冷荆榛湿。宁武孤城再合围，余者降旗拜寇入。吁嗟乎悲哉！国家之乱谁为基，英雄数尽际艰危。翼虎已分鹑首策，赵卒长平大聚时。一门仗节古来少，日月飞光同皎皎。青枫梦断麒麟图，香闺血化鸳鸯鸟。有臣死国妇死夫，高风大义厉顽愚。呜呼其形往矣神未徂！呜呼其形往矣神未徂！
赠李天生
作者：冯云骧
朝代：清

与子几年别，重来欲白头。徘徊今日饮，慷慨古人愁。雁度千山月，云横大壑秋。向禽曾有约，汗漫几时游。
述怀
作者：冯云骧
朝代：清

人生各有命，富贵安可求。静心服道素，泉石恣优游。冥鸿达者羡，文牺志士羞。伤彼陌上花，疾风吹未休。去为沟中泥，妍华讵可留。南山有古木，曾不畏高秋。猗猗兰蕙香，露濯鲜华好。采为君子佩，过时恐枯槁。兰蕙何易衰，茂茂菉施草。丈夫怀远猷，乘时苦不早。意气矜豪雄，日月赠人老。身世叹悠悠，忠信以为宝。
述怀·其一
作者：冯云骧
朝代：清

人生各有命，富贵安可求。静心服道素，泉石恣优游。冥鸿达者羡，文牺志士羞。伤彼陌上花，疾风吹未休。去为沟中泥，妍华讵可留。南山有古木，曾不畏高秋。
述怀·其二
作者：冯云骧
朝代：清

猗猗兰蕙香，露濯鲜华好。采为君子佩，过时恐枯槁。兰蕙何易衰，茂茂菉施草。丈夫怀远猷，乘时苦不早。意气矜豪雄，日月赠人老。身世叹悠悠，忠信以为宝。
后梁招讨王彦章铁鞭歌呈景缦楼太守
作者：冯云鹏
朝代：清

王铁枪，威名扬，十荡九决人莫当。斗鸡小儿视晋王，斩其来使如犬羊。末帝昏乱枭鸱张，屡建奇勋匿不彰。老臣冤愤摧忠肠，授以劣卒驱沙场。失守中都败递坊，招讨一死梁即亡。谁拾此鞭犹收藏，赤心报国金煌煌。中都在注西南乡，递坊之镇不能详。荒祠古墓风悲凉，嗟哉梁亡，招讨不亡，人死留名鞭亦香。令我拂拭心徬徨。凛凛犹见王铁枪。
武周长安造像石刻歌赠颜鹿门
作者：冯云鹏
朝代：清

明空伪号周长安，镂石造象如雕龛。中有古佛如华鬘，莲台趺坐仪容端。台底狮子蹲而安，蛮奴承台气力殚。？？字异右侧刊，惜其左侧已凋残。当时佞佛崇旃檀，天堂明堂金碧丹。纷纷投龙登泰山，鸳鸯碑上字屈盘。一时风气开乡关，此造象者姓名剜。但见凹凸苔痕斑，乐圃寺？多古翰。竹叶碑侧寻且看，鹿门赠予投予欢。何以报之双齐纨，取供斋头石骨寒。兜罗雪氎香漫漫，奉请拈花微破颜。
武周长安造像石刻歌赠颜鹿门
作者：冯云鹏
朝代：清
体裁：古风

明空伪号周长安，镂石造象如雕龛。中有古佛如华鬘，莲台趺坐仪容端。台底狮子蹲而安，蛮奴承台气力殚。𠥱𡆠字异右侧刊，惜其左侧已凋残。当时佞佛崇旃檀，天堂明堂金碧丹。纷纷投龙登泰山，鸳鸯碑上字屈盘。一时风气开乡关，此造象者姓名剜。但见凹凸苔痕斑，乐圃寺𨺱多古翰。竹叶碑侧寻且看，鹿门赠予投予欢。何以报之双齐纨，取供斋头石骨寒。兜罗雪氎香漫漫，奉请拈花微破颜。
芊子戈续歌
作者：冯云鹏
朝代：清

芊子名婴见《汉志》，一十八篇成往事。儒家者流书不传，得此一歌犹快意。内业六韬名目连，想见谈兵铸兵器。造字古文书作造，《说文》可证神通寺。楚王授师不到鲁，鲁亦无闻羊舌至。芊子七十子之徒，宁无手泽存遗地。周公庙侧土花香，宵光尚带英雄气。此戈不与正师同，二千年上贤人制。内倍胡三援四之，考工尺寸无殊异。好与周公负扆图，精灵永寿人间世。
题桂未谷明府戴花骑象图赠桂生朴堂
作者：冯云鹏
朝代：清

桂氏之祖秦博士，先生乃更穷经史。一官万里赴滇南，十载永平贫且死。经济以外惟著书，神冷风凄余故纸。对此插花骑象图，先生未死精神舒。高踞象背花满鬓，蛮女拥仗行吹竽。两峤说鬼画鬼趣，此更奇丽人间无。嗟哉先生嗜金石，予愧同心未相识。展卷不厌反覆看，似共老菭对晨夕。读君札朴诵君诗，汉魏六朝争雄奇。东晋直寻爨君墓，南诏亲模德化碑。温经揽古俱超绝，幸有慈孙光阀阅。迩来负笈从予游，摛藻扬华艳云月。先生骑象尔乘骢，后先相逐遥相从。他日扬鞭归阙里，顾影犹传乃祖风。
魏景初帐边构铜歌酬张文麓孝廉
作者：冯云鹏
朝代：清

余阅《金石记》，两记广构铜。此名边构尤罕见，赤金幻作朱砂红。尚方密镂景初字，三十二言真魏隶。蜀帝取销寒俭甚，何不当年取大器。幸此未铸五铢钱，入土出土苔花鲜。流苏灰灭朱竿坠，消沈儿女英雄泪。张君获此费搜寻，贻我绝胜千黄金。入手才盈握，可作花金屋。对此如对素心人，宜供幽兰与幽鞠。砖偕宝鼎传，碑共黄初古。漫夸樊榭咏西畴，我有奇珍得东鲁。
柳絮
作者：冯允升
朝代：清

飞去知何处，悠扬不暂停。回风矜舞雪，依水结流萍。官路阴初合，春塘日向冥。攀条为汝惜，宁待望秋零。
宫词步过涵辉韵
作者：冯元白
朝代：清
体裁：七言绝句

深锁重门不记年，那堪帘外月初圆。来朝强把新妆试，内信无闻唤采莲。
临平舟中
作者：冯元锡
朝代：清

一带莎堤叠石斜，傍峰临水有人家。旧圈屋壁多编竹，新辟山田为种茶。岸阔轻帆同鸟疾，林深高寺有云遮。扁舟领略汀洲趣，间看晴蜒集藕花。
挽张百熙联
作者：冯元鼎
朝代：清
体裁：联

适当争竞之秋，生平无涯岸，无模棱，是大臣有容德量；莫道事功未竟，他日书同文，车同轨，皆我公不死精神。
题李氏双节卷
作者：冯光裕
朝代：清

管涔高巀嶪，淑气何蜿蟺。郁积既云久，笃生闺中贤。李氏有二母，中道失所天。一母诞两雏，一母影独怜。文葆母互负，厕牏母共湔。及长戏母侧，不知所出焉。午夜课儿读，刀尺音琅然。皎皎双琼枝，焜耀二母前。菁莪化雨洽，循卓蜚声宣。文孙复竞奋，鹗荐秋风便。伟哉二母节，堂构岂不延。龙缣贲幽壤，丰碑表新阡。以兹酬母德，讵足垂千年。姓氏列贞珉，声诗形管弦。庶几畀高风，永峙管涔巅。愧非刘更生，列女将谁传。
史梦兰继室田太夫人九十大寿
作者：冯公度
朝代：清
体裁：联

滫瀡苾芬精日秩；莱斑萦拂引霞觞。
史梦兰继室田太夫人九十大寿
作者：冯公度
朝代：清
体裁：联

莱彩春光开九十；蓬壸日月驻千秋。
凉州令
作者：冯兰因
朝代：清

风透窗纱冷。兰釭独伴凄其影。瑶阶云翳月朦胧，今宵天气，恰与侬怀称。恹煎不是伤秋病。只有痴难醒。眉儿浅淡不藏愁，解事霜娥，掩却相思镜。
木兰花
作者：冯兰因
朝代：清

西风成阵云生障。做出几般凄楚况。黄昏雨更断人肠，点点在、秋棠叶上。新寒忽地生罗帐。好梦难寻空注想。来朝晴否总携觞，须慰问、黄花无恙。
酷相思·怀归佩珊
作者：冯兰因
朝代：清

为问侬愁愁有几。道江水深犹未就，剪断莲丝剖绿薏。心上也难抛弃。眉上也难回避。相思看得何轻易。受尽酸辛味。待验取、痴情真与伪。衾枕也千行泪，衣袖也千行泪。
长相思慢
作者：冯兰因
朝代：清

雨久寒重，敝裘似铁，穿窗风利如刀。翻书指冷，索酒瓶空，殢人镇日无聊。瑟瑟萧萧。更彤云霭霭，雪洒梅梢。明月影难邀。掩清光、偏在今宵。况岑寂孤怀，黄昏枯坐，一灯黯淡慵挑。无端牵惹起，万千愁、剥茧抽蕉。梦短魂劳。芳信杳、天边雁骄。苦关情、深怜目断人遥。
南柯子
作者：冯兰贞
朝代：清

春尽犹寒在，愁多梦不成。月华如练上帘旌。为爱一窗花影、故吹灯。滩响风初息，更残漏未停。却怜杜宇唤声声。无奈天涯谁肯、觅归程。
浪淘沙·月夜忆绮女
作者：冯兰贞
朝代：清

纤月挂檐牙。星斗横斜。疏桐排影上窗纱。银汉迢迢心耿耿，人在天涯。旧事记还差。别路云遮。纵然无恨也长嗟。料得归期应又误，开到黄花。
疏影·梅魂
作者：冯兰贞
朝代：清

空庭寂寂。怅冰痕一缕，谁更描得。瘦影荒烟，冷雨前村，犹认旧时江驿。轻盈倘化梨云去，便剪纸、招来难觅。又依稀、浅水黄昏，唤起数声风笛。仿佛亭亭倩女，夕阳移素影，一样清绝。月地濛濛，雪径沉沉，剩有啼禽消息。几生纵使重修到，已悟彻、者番空色。等甚时、购取名香，可奈土花寒碧。
十二辰诗赠昆山支逸人
作者：冯勖
朝代：清

小儿砾鼠称老吏，贱士食牛成国器。虎头书生亦不羁，浪把兔毫轻掷地。支公种松鳞作龙，冥心浑忘蛇与风。马鞍山前钓秋水，无人知是羊裘翁。眼见猕猴画麟阁，又闻群鸡戏孤鹤。蝇营狗苟一笑中，廿年稳卧野猪峰。
沈庄樗幽居
作者：冯勖
朝代：清

杨柳塘东更向东，绿蒲红蓼各成丛。三家村口少人过，独木桥边有路通。老屋短垣披薜荔，主人长日注鱼虫。客来仿佛桃源内，鸡黍为欢话古风。
史梦兰继室田太夫人九十大寿
作者：冯华甫
朝代：清
体裁：联

密国不忘天雨露；丹阳长侍母春秋。
挽张之洞联
作者：冯启钧
朝代：清
体裁：联

岘首怆登临，湛辈追从，泪堕丰碑千祀远；曲江吟感遇，杜陵家则，气含公鼎八哀终。
挽张之洞联
作者：冯启钧
朝代：清
体裁：联

惟相公身系天下，视为安危，末座屡陪，伟烈崇闳用心苦；与先子讲学京师，称曰豪杰，清芬难接，遗孤呜咽受恩深。
秋水叹
作者：冯咏芝
朝代：清

身不作村农，不知村农苦。今夏苦淋漓，秋来仍多雨。万顷与千畴，茫茫无片土。始尚望开晴，新秧还可补。何期白露降，旭日犹未睹。农户最关心，妇子愁无语。征赋虽初完，衣食出何所。离乱痛相遭，正宜舒民力。天道竟无知，饥馑生不测。拯济乏良方，中心常戚戚。叹息诗初成，寒虫鸣四壁。
过横塘古渡
作者：冯咏茜
朝代：清

胜游端拟续流觞，杏子花开日渐长。买得蜻蜓小如叶，半晴天气过横塘。
上韩慕庐学士
作者：冯嗣京
朝代：清

门分洛蜀路多岐，中立如公总不移。进退每关天下事，襟期独有圣明知。后堂长蓄公田酿，外国争求《贺雨》诗。莫漫抒辞颂功德，即论风雅亦吾师。
挽张百熙联
作者：冯国道
朝代：清
体裁：联

仰公铜像巍峨，学界有典型，说法光于生佛；愿我斓衫依旧，山梁歌颓坏，受知晚遇儒宗。
登逍遥游
作者：冯国鑫
朝代：清

西城楼阁旧闻名，着屐登临趁晚晴。烟火万家轻雾合，樯帆几处落霞明。湖光潋滟遥含树，山色平分半入城。十载风尘有何益，故乡如此好归耕。
晚次天津
作者：冯培
朝代：清

霜清沙岸晚烟屯，析木津边气吐吞。星斗夜高天北户，蛟鼍秋压海东门。地通贡赋帆樯集，家擅鱼盐井灶喧。七十二沽称沃衍，由来左辅壮畿藩。
题曾宾谷农部西溪渔隐图
作者：冯培
朝代：清

胜境西泠外，蒹葭深复深。叩舷堕山翠，七十二峰阴。未乞樵风便，能谐渔父心。盱江江上客，翻入城人吟。红叶在秋袂，白鸥知水扉。以君写招隐，令我梦思归。泛宅惟茶具，持竿有钓矶。香溪结庐好，同此揖清晖。
题曾宾谷农部西溪渔隐图·其一
作者：冯培
朝代：清

胜境西泠外，蒹葭深复深。叩舷堕山翠，七十二峰阴。未乞樵风便，能谐渔父心。盱江江上客，翻入城人吟。
题曾宾谷农部西溪渔隐图·其二
作者：冯培
朝代：清

红叶在秋袂，白鸥知水扉。以君写招隐，令我梦思归。泛宅惟茶具，持竿有钓矶。香溪结庐好，同此揖清晖。
自题画梅
作者：冯培元
朝代：清

东风吹暖到南枝，残腊初回日渐迟。晚节自能留岁暮，清名久已畏人知。崦西山远花成海，湖上春寒鹤守祠。茗碗炉香新位置，手搴残萼插军持。
寿王一如先生七十，即次其自寿诗韵
作者：冯墀瑞
朝代：清

杖履优游物外春，性天随处见精神。盈门桃李裁成广，绕砌芝兰长养新。齿德并尊敦古处，松乔齐寿證前身。祝公别有千秋业，世绍青箱妙引伸。
和纪伯紫
作者：冯如京
朝代：清

空明火树九霞天，咳唾珠玑落座前。画省高檠开甲帐，雕窗小饮及丁年。龙身佩影光惊白，鹤籀翻奇道又玄。此夜谁多金谷酒，漉巾老子欲先眠。
哭妹
作者：冯如京
朝代：清

大节甘心死，沉河无一言。寒江流积恨，明月吊孤魂。两岸啼鹃血，千秋怨女冤。夜风吹冷骨，不复葬家园。义死终非死，偷生岂是生。猿啼空有泪，鹤梦已无情。江月年年白，秋风夜夜清。冥台休更怨，湘水此芳名。
哭妹·其一
作者：冯如京
朝代：清

大节甘心死，沉河无一言。寒江流积恨，明月吊孤魂。两岸啼鹃血，千秋怨女冤。夜风吹冷骨，不复葬家园。
哭妹·其二
作者：冯如京
朝代：清

义死终非死，偷生岂是生。猿啼空有泪，鹤梦已无情。江月年年白，秋风夜夜清。冥台休更怨，湘水此芳名。
寄舍弟容
作者：冯如京
朝代：清

羡尔能辞组，伤吾未拂衣。天涯同寂寞，骨肉几暌违。片月千山静，孤云一雁飞。何时重载酒，共醉旧柴扉。
春日郊行携子骧作
作者：冯如京
朝代：清

当年跃马事如何，老去寻芳两鬓皤。夹岸草平连大泽，句山岚影下滹沱。白云澹染春衫湿，黄鸟晴眠古树多。贳酒不因贫病减，呼儿共醉绿茵莎。
赠马大将军援漳凯旋
作者：冯如京
朝代：清

将军大纛奠南州，麟阁功名万户侯。露布惊摇漳海月，云旗高拂闽山秋。黄金绣甲三千士，碧玉清歌十二楼。共醉升平无战伐，西风射猎臂青鞲。
传言玉女·别业送闺友钱云仪
作者：冯娴
朝代：清

日暖阴浓，正是春光欲去。楼头西望，见远山云树。襟期自许，肯为闲愁牵误。吟诗彻曙，吹箫忘暮。喜接芳邻，奈言归、心转慕。半塘风景，似明河玄圃。清秋月来，小艇中流偕渡。念言此际，已同飞兔。
关山月
作者：冯娴
朝代：清

关山月，月如弦，离人对此愁不眠。关山月，月色清，此时相望倍含情。月黯黯兮心亦苦，月溶溶兮泪如雨。明月不关人，幽怀自难抚。君不见故园月影高，衔杯宴赏醉清宵。新歌妙舞兴偏豪，每虞风雨来相挠。云何对月情转切，终夜徘徊心似结。蟾光远近应相同，不忍边城看圆缺。
和夫子九日拟登吴山因雨不果原韵
作者：冯娴
朝代：清

重九宜晴雨声密，相望窗前秋瑟瑟。未过小圃访黄花，恐负花期被花责。芳辰寂寂遣情难，倦插茱萸感百端。身世浮萍空碌碌，何如秦女早乘鸾。怜予夙怀林下志，幼对溪山愿差遂。年来四壁聊可栖，悠然三径有馀致。潇潇风雨静中听，竹影松枝帘外青。兴到岂知尘内事，烟云间泼墨无停。
和落叶诗原韵
作者：冯娴
朝代：清

秋林萧瑟近寒塘，树树飘残叶上霜。几阵因风惊蛱蝶，数声和雨醒鸳鸯。閒阶竞落依蛩响，远渚轻飞杂雁行。最爱深宫流锦字，不教红粉怨昭阳。
如梦令·重阳后三日和夫子
作者：冯娴
朝代：清

世事浑如棋局。一任围珠绕玉。冷眼盼韶华，又见庭垂金粟。堪掬。堪掬。未许西风相触。
满江红·和外送春韵
作者：冯娴
朝代：清

庭院深沉，湘帘外，馀芳还有。凝望处，远山烟霭，愁霖声又。彤管漫吟消雨后，紫姑暗祷占晴昼。问仙家，经岁总如春，曾归否。心已醉，非关酒。眉未展，非同柳。听檐前响滴，令人诗瘦。蝶伴蜂群迷不出，芳郊绮陌游难久。惜光阴，滚滚似流波，空孤负。
玉阶怨
作者：冯娴
朝代：清

夕殿沈沈夜，偏悬明月光。君恩何处空惆怅，隐隐星河漏正长。清露凝兮玉阶静，秋风吹遍罗衣冷。寂寞长门思悄然，含情独对冰帘影。
次牧《翁六月七日迎河东君于云间喜而有述》诗
作者：冯孝成
朝代：清

薰风初至咏宜家，翻笑填河会尚赊。同擘彩笺催却扇，独扶锦缆看停车。溪边忽堕云中月，岩畔才升日下霞。此夜羊家水斋里，烛光波影共金花。
和汪芗圃丈甲寅元日题门韵
作者：冯宬
朝代：清

地僻真教远市嚣，何曾爆竹听终宵。年随马齿骎骎长，事共鸿泥渐渐消。是处朝正沸车马，何人曲宴隔云霄。无端振触春明梦，如此韶光度寂寥。
秋日同金手山孙小兰游法源寺和手山韵
作者：冯宬
朝代：清

时烟一碧散林霏，马首西山对翠微。稍待朋曹问黄菊，莫论人海化缁衣。沧桑几劫唐余刹，身世都空汉上机。堪叹华亭老居士，僧庐息影竟忘归。
七盘关
作者：冯应榴
朝代：清

关塞重重险处悬，再探南栈地形偏。七盘路入星河影，一线江分陇蜀天。兵气肃清威草木，马蹄蹴踏乱云烟。客程岂爱耽行缓，为是崎岖步接连。
秋日登陶然亭
作者：冯廷丞
朝代：清

葭菼荒荒水四围，阑干独倚对斜晖。塞云度雁遥天阔，老树吟风乱叶飞。几日故人同载酒，祇今时节屡更衣。菊花正好情怀懒，为怅登临旧侣稀。
句曲道中
作者：冯廷宾
朝代：清

烟浮地肺近仙山，一路苍崖尽可攀。历落桂花村店外，飘零榆荚马蹄间。陪京天缺当年壮，吴会地输近岁艰。试向秋风寻酒旆，野樵遥指秣陵间。
家兄远宦粤东今秋六十初度敬寄
作者：冯廷工
朝代：清

老至难为别，何当路八千。临歧犹昨日，望远倏经年。宦况清如水，朋游散若烟。羊城与雁塞，魂梦两相牵。陴足情尤重，同怀予二人。流光六十载，别后卅余春。瘴海怜今日，衰年异壮辰。相期归计早，无用苦家贫。
家兄远宦粤东今秋六十初度敬寄·其一
作者：冯廷工
朝代：清

老至难为别，何当路八千。临歧犹昨日，望远倏经年。宦况清如水，朋游散若烟。羊城与雁塞，魂梦两相牵。
家兄远宦粤东今秋六十初度敬寄·其二
作者：冯廷工
朝代：清

陴足情尤重，同怀予二人。流光六十载，别后卅余春。瘴海怜今日，衰年异壮辰。相期归计早，无用苦家贫。
与张松友同年
作者：冯廷櫆
朝代：清

斗笠蒙头竹杖轻，东风吹我上齐城。醉投石雁洲边宿，老向青牛观里行。野草渐从官路合，春云恰到县门晴。悬知海内张公子，尚识人间鲁两生。
九日同萧韩坡田雨来集程二如园亭
作者：冯廷櫆
朝代：清

一园残雨菊花秋，选胜还成九日游。高树全遮亭四面，小山恰在舍东头。红阑曲沼开新径，白帢单衫上旧楼。记得昔年豪饮地，重来尚喜故人留。竹几松屏六尺床，风帘不卷一亭香。窗含暮色成深碧，菊对衰颜是浅黄。莫向杯中问贤圣，祇堪棋里较低昂。何人秀句争传唱，二老风流果擅场。
九日同萧韩坡田雨来集程二如园亭·其一
作者：冯廷櫆
朝代：清

一园残雨菊花秋，选胜还成九日游。高树全遮亭四面，小山恰在舍东头。红阑曲沼开新径，白帢单衫上旧楼。记得昔年豪饮地，重来尚喜故人留。
九日同萧韩坡田雨来集程二如园亭·其二
作者：冯廷櫆
朝代：清

竹几松屏六尺床，风帘不卷一亭香。窗含暮色成深碧，菊对衰颜是浅黄。莫向杯中问贤圣，祇堪棋里较低昂。何人秀句争传唱，二老风流果擅场。
云梦泽有怀太白
作者：冯廷櫆
朝代：清

南楚大泽七，云梦首江表。幽壑生积阴，弥望皆宿草。日气开鸿濛，天风吹浩浩。深径留蛇迹，高崖划鸟爪。未觉沧溟阔，转意彭蠡小。尚怀谪仙人，逸气蹑云杪。戏弄吴江水，过此穷幽讨。遂就许公宿，永结儿女好。一夕高兴发，酒酣乌帽倒。南辞桃花岩，东入蓬莱岛。谒帝三十六，致身外臣早。高风邈难即，短晷催人老。幂幂尘网中，众缘纷难了。寄讯泽中客，何处最窅窈。未能学飞云，且愿依栖鸟。
岁暮书怀
作者：冯廷櫆
朝代：清

我生渐与老为邻，虚负须眉著此身。范叔漫言天下士，杜陵空望眼中人。萧条白发鸡豚社，辛苦金门虮虱臣。自分支离本无用，不须弹铗怨沉沦。
应山道中
作者：冯廷櫆
朝代：清

荒村篱落树成围，千叠晴云屋上飞。远水石梁双鹭下，斜阳萧寺一僧归。虽无脚力寻岩径，尚有心情叩板扉。伫立沙头寒栗栗，四山空翠湿单衣。
张华宅
作者：冯廷櫆
朝代：清

水没方城蔓草肥，司空旧第满斜晖。人亡劫火群书散，屋老秋风一剑飞。广武勋名怜寂寞，式乾谏事记依稀。如何少目《鹪鹩赋》，却到封侯不解归？
文漪斋中见示新诗
作者：冯廷櫆
朝代：清

我行四海求朋侪，冷丝枯木谁与偕。相知还是故乡客，春风拂帽过高斋。眼明乍见新诗卷，纵观渺渺无津涯。太古遗音久坠地，后之作者沦优俳。山鬼啸风虫号野，正画兀兀疑阴霾。就中意思萧索极，偶一噍咀如枯荄。郊岛苦寒温李侩，是谁倡此为厉阶。我欲奋笔指其谬，惜以事役无好怀。髯卿挺起清渊尾，诗与渊水争清佳。词源蓄泄昆仑窟，余波悬注江河淮。冥搜汉魏晋唐宋，阅年十度更檀槐。句遒语老功力到，如此大笔堪磨崖。文士结习世未化，凭愚护短相睽乖。我今怀响涩欲废，牛铎喜与黄钟谐。一弹再鼓有余韵，檐外好鸟鸣喈喈。
朗陵行
作者：冯廷櫆
朝代：清

荆河惟豫州，厥赋实第二。汝南天之中，亦属中上地。漆丝既繁兴，纤絮以时致。洎乎井牧荒，农民乃多事。或为旱潦侵，或因兵燹弃。阡陌纷错陈，沟洫久废置。朝廷重稼穑，特设牧民吏。厚以赐复恩，重以荒田议。匪惟念民依，亦将收地利。岂知群有司，相视等儿戏。荆榛翳丘陇，瓦砾罗市肆。我欲呼流民，裹粮千里至。相彼高下田，畀以耕耘器。播谷居其始，种菽及其次。三时课晴雨，岂曰非善智。惜非劝农官，怀此终何试。
次劳介岩先生移居韵
作者：冯廷櫆
朝代：清

尺五城南社，移家小寺东。园花妍似女，邻树秃如翁。斋阁秋阳里，帷镫细雨中。时闻佳客过，尊酒未曾空。蹑级苔侵屦，钩帘月满庐。淡烟浮茗灶，深柳护巾车。径引凉阴直，窗涵夜气虚。无人闲问字，犹自手钞书。静理床头帙，闲驱屋上尘。西风吹户牖，秋色满城闉。名酿浮三雅，清砧答四邻。凭阑发高唱，谁解和阳春。
次劳介岩先生移居韵·其一
作者：冯廷櫆
朝代：清

尺五城南社，移家小寺东。园花妍似女，邻树秃如翁。斋阁秋阳里，帷镫细雨中。时闻佳客过，尊酒未曾空。
次劳介岩先生移居韵·其三
作者：冯廷櫆
朝代：清

静理床头帙，闲驱屋上尘。西风吹户牖，秋色满城闉。名酿浮三雅，清砧答四邻。凭阑发高唱，谁解和阳春。
次劳介岩先生移居韵·其二
作者：冯廷櫆
朝代：清

蹑级苔侵屦，钩帘月满庐。淡烟浮茗灶，深柳护巾车。径引凉阴直，窗涵夜气虚。无人闲问字，犹自手钞书。
游洪山
作者：冯廷櫆
朝代：清
体裁：古风

岸帻临楚崖，携筇入云岫。土阔泉水肥，木脱山容瘦。江郭多苇芦，人家閟圭窦。花放黄州菊，果熟云梦柚。到山蛮童迎，入寺僧雏候。粥鼓响诸天，法雨飞晴昼。古碑龟趺缺，老树龙鳞皱。宛转达山脊，突兀淩云搆。峰高千盘曲，径危两崖斗。石裂苍藓合，草枯古藤寿。陡觉踪迹绝，自辟古今宙。下瞰南湖山，历历入吾彀。万马争齧决，群龙相奔凑。鸿濛列画屏，造物工雕镂。顿悟法界宽，一洗井底陋。孤兴邈无极，胜事恐难久。独坐上方灯，俛首闻梵咒。
留别徐电发
作者：冯廷櫆
朝代：清

去岁狂歌共上都，今年结伴到江湖。旗亭酒醉徐高士，驿路金羞陆大夫。少喜诗情犹健在，却怜豪气已全无。他时君返虹桥去，好画樊山夜宴图。
答张邻仙同年
作者：冯廷櫆
朝代：清

藉甚张公子，新诗逼大家。小楼燕市月，微雨社城花。晏坐青镫暮，狂吟乌帽斜。夜来题秀句，传唱满京华。
荆卿故里
作者：冯廷櫆
朝代：清

一卷舆图计已粗，单车竟入虎狼都。纵然意气倾燕市，岂有功名到酒徒？空向夫人求匕首，谁令竖子把头颅。南来曾过邯郸道，试问人知剑术无？
论史
作者：冯廷櫆
朝代：清

赫赫四公子，贤豪胥笼盖。宾客久寂寞，馀烈犹未艾。匹夫尚轻侠，气焰通中外。遂使法网张，豪杰蒙系逮。关东郭解亡，济南瞷氏败。庶姓甘屏息，富民徙关塞。大狱急频兴，奸人弄机械。浇风炽一时，遗祸流异代。伤哉王迹熄，版藉久破坏。世族业摧残，细民究何赖？根本终动摇，有国当深戒。
谒诸葛公祠
作者：冯廷櫆
朝代：清

坏垣欹径野花幽，肃肃灵祠祀武侯。红饭一盂村赛晚，黄桑千树庙门秋。壁间画妓遗巾帼，山下征人役马牛。太息高麾游渭上，谁都天末大星流。
送杨恭士归钱塘
作者：冯廷櫆
朝代：清

潞水黄花发，归舟欲放时。薄寒添絮早，微雨落帆迟。家近青衣洞，门临白傅祠。看山湖上好，遥忆醉题诗。
铁犀行
作者：冯廷櫆
朝代：清

武都怒特西入水，空舲野牛蹑空起。逆潮蹴踏沔江滨，夜吼霜天犹掉尾。惊涛下撼鼋鼍宫，腥风促浪打沙觜。群鱼跳波鲛人避，一见凛然慑生气。乖龙恃势不受降，鳞间出火光射地。老牛斗酣两角折，兀然不动化为铁。风剥雨蚀三千年，垂胡犹带战时血。即今江水白于银，潮平岸稳沙无痕。渔舠一叶飞夏口，龙骧千斛奔荆门。篙工舵师坐收值，岂知铁犀与有力。事往功成那可说，倒卧寒江千尺雪。
闻田雨来将移新居却寄
作者：冯廷櫆
朝代：清

五亩城西宅，移家定几时。屋连屯氏水，巷接董生祠。背郭桃花发，巾车渡口迟。卜居先占此，真与懒相宜。瓦舍三间大，芦藩一带长。几排风字砚，帘护鸟文香。斗茗消闲昼，翻书入睡乡。真成清净退，宁复问行藏。我亦齐东客，游梁兴已阑。头方徒自苦，舌倦果然难。世界凭鸠闹，还家学蠖蟠。十年看烂熟，未敢恋闲官。
闻田雨来将移新居却寄·其一
作者：冯廷櫆
朝代：清

五亩城西宅，移家定几时。屋连屯氏水，巷接董生祠。背郭桃花发，巾车渡口迟。卜居先占此，真与懒相宜。
闻田雨来将移新居却寄·其三
作者：冯廷櫆
朝代：清

我亦齐东客，游梁兴已阑。头方徒自苦，舌倦果然难。世界凭鸠闹，还家学蠖蟠。十年看烂熟，未敢恋闲官。
闻田雨来将移新居却寄·其二
作者：冯廷櫆
朝代：清

瓦舍三间大，芦藩一带长。几排风字砚，帘护鸟文香。斗茗消闲昼，翻书入睡乡。真成清净退，宁复问行藏。
除夜
作者：冯廷櫆
朝代：清

不下风帘不掩扉，颓然醉卧乱书围。总教岁月堂堂去，未许心情种种非。薄宦还余新禄米，长贫尚有旧儒衣。生涯自笑原无累，讵系中年悟道机。
黄鹄矶
作者：冯廷櫆
朝代：清
体裁：古风

沔江骇浪流淙淙，夹岸屹立双芙蓉。黄鹄高峙郡城角，倒插石壁当其冲。上戴万古神仙宅，下蹋千尺蛟龙宫。我客江郊百无事，独著双屐携长筇。斜日惨淡山径黑，穷秋萧瑟枫林红。缘岩历磴到绝顶，危楼突兀临三重。森然魄动当槛立，参旗斗柄摇虚空。俯首长江一带耳，翻疑天堑难为功。回身欲倚江阁立，四窗白雾寒濛濛。神仙有无堕荒邈，英雄割据空遗踪。冠古才人零落尽，感时五岳排胸中。山雨初来楼角暗，蹑级欲下心忡忡。凭高放眼一长望，茫茫八极云而风。
黄鹄矶
作者：冯廷櫆
朝代：清

沔江骇浪流淙淙，夹岸屹立双芙蓉。黄鹄高峙郡城角，倒插石壁当其冲。上戴万古神仙宅，下蹋千尺蛟龙宫。我客江郊百无事，独著双屐携长筇。斜日惨淡山径黑，穷秋萧瑟枫林红。缘崖历磴到绝顶，危楼突兀临三重。森然魄动当槛立，参旗斗柄摇虚空。俯看长江一带耳，翻疑天堑难为功。回身欲倚江阁坐，四窗白雾寒蒙蒙。神仙有无堕荒邈，英雄割据空遗踪。冠古才人零落尽，感时五岳排胸中。山雨初来楼角暗，蹑级欲下心忡忡。凭高放眼一长望，茫茫八极云而风。
伯言先生决意南归有感赋呈
作者：冯志沂
朝代：清

昔岁辛丑时初秋，朱君介我从翁游。余二三子亦同志，微言奥义穷探搜。五年颇极文字乐，志欲据此轻王侯。浮云变灭那可道，酒人一散如轻沤。朱云慨慷幸不死，王郎抑塞谁相收。江南劳客鱼赪尾，塞北逐臣乌白头。如数子者岂得已，当时颇惜余雅州。轻将麾盖易觞咏，一官万里天西陬。年来自视颇失笑，簿书堆案如山丘。得间对酒不敢醉，始知人事难自由。先生曹署甚清暇，乃亦不乐思归休。小园花木手自葺，扶疏红蓼文窗幽。前年种竹为久计，作记曾笑黄冈楼。敬亭山水自可念，胡不暂为学子留。翁言我往计已决，子方少壮宜远谋。贱子闻言窃愧汗，引镜自照白发稠。读律何关致君事，无田不退坡公羞。耦耕亦要有沮溺，政使去住无良筹。文酒流连乐已细，是不余畀余何求。他年傥访通德里，愿执吟鞭随杖鸠。
别少鹤
作者：冯志沂
朝代：清

近局匆匆路阻长，相看吟鬓各沧浪。一官飘泊仍军幕，八口艰难且故乡。客子欲行歌慷慨，故人临别语悲凉。可堪他日成追忆，团坐同依短烛光。
包公祠联
作者：冯志沂
朝代：清
体裁：联

我后千年，对祠宇高寒，同钦山仰；公应一笑，看淮流底定，也算河清。
大观亭联
作者：冯志沂
朝代：清
体裁：联

秋色满东南，自赤壁以来，与客泛舟无此乐；大江流日夜，问青莲而后，举杯邀月更何人。
悼润臣
作者：冯志沂
朝代：清

南客相逢御水滨，言君消息共沾巾。家逢多难生无乐，官未真除死尚贫。欲问平安成永诀，更倾怀抱向何人。桥西文酒淋漓地，华屋山丘迹已陈。
悼龙翰臣方伯
作者：冯志沂
朝代：清

昨见除书意已悲，谓君新废蓼莪诗。谁知远道怀人日，正是高堂哭子时。樽酒欢娱成昔梦，名山事业渺前期。年来亲旧凋零甚，我亦繁霜满鬓丝。
登妙峰
作者：冯志沂
朝代：清

长松偃蹇山厜㕒，倚空矗立如悬梯。回旋三百六十级，绝顶上与浮云齐。我来山下日卓午，林风飒飒篮舆欹。忽如舟行上急濑，长篙巨石相撑支。蜿蜒一线入空碧，后迷来径前无蹊。舆夫邪许亦良苦，据石憩暂还嗟咨。平生觌面等胡越，此际相倚同安危。敛昏阶尽得峰顶，入寺再拜潜致词。自知赋命甚穷薄，此行无恙邀神施。世途杳杳未遍历，苟免颠越无他祈。登舆却走下绝壑，微茫夜色迷东西。峰头镫火出天半，繁星掩映交参差。归途惘惘若梦寐，济胜无具良自嗤。黄尘乌帽固为苦，布袜青鞋宁独宜。此生位置任天意，倒身一卧忘饥疲。
雁门童子行
作者：冯志沂
朝代：清
体裁：古风

童子十四名福基，瑶环瑜珥玉雪姿。早有才语惊父师，弱龄能解《易》与《诗》。贼窥灊霍遭劫持，身非不能走险巇。恐母不免躬尝之，日夜念母惟涕洟。豺狼安识字孝慈，闻儿夜哭为心悲。怀中短刃勤磨治，誓不与贼生同时。贼走药肆方晨炊，儿喜窃谓计可施。怀毒乘间投釜锜，贼十余辈皆横尸。伟哉童子真权奇，自仰余药甘如饴。杀贼十数贼不疑，委弃野寺不以随。荒山兵后难求医。一瞑不复瞻庭闱。军兴以来岁十稘，环寇诸公印累累。异哉童子能尔为。我欲再拜言天墀，谓天盖高蚁虱卑。题诗泪堕如绠縻，告千万世无愧词。
雁门童子行
作者：冯志沂
朝代：清

童子十四名福基，瑶环瑜珥玉雪姿。早有才语惊父师，弱龄能解《易》与《诗》。贼窥灊霍遭劫持，身非不能走险巘。恐母不免躬尝之，日夜念母惟涕洟。豺狼安识字孝慈，闻儿夜哭为心悲。怀中短刃勤磨治，誓不与贼生同时。贼走药肆方晨炊，儿喜窃谓计可施。怀毒乘间投釜锜，贼十余辈皆横尸。伟哉童子真权奇，自仰余药甘如饴。杀贼十数贼不疑，委弃野寺不以随。荒山兵后难求医。一瞑不复瞻庭闱。军兴以来岁十稘，环寇诸公印累累。异哉童子能尔为。我欲再拜言天墀，谓天盖高蚁虱卑。题诗泪堕如绠縻，告千万世无愧词。
挽张百熙联
作者：冯懿同
朝代：清
体裁：联

创始艰难，天胡不慭遗一老；饰终优渥，帝嘉乃绩慰孤忠。
80寿辰自题门联
作者：冯成修
朝代：清
体裁：联

子未必肖，孙未必贤，屡忝科名，只为老年娱晚景；夫岂能刚，妻岂能顺，重谐花烛，幸邀天眷锡遐龄。
94岁自寿联
作者：冯成修
朝代：清
体裁：联

年方弱冠便登科，有何难哉，亦是逢场作戏；寿寓百龄重宴尔，自云幸矣，便教舞彩为欢。
菩萨蛮·雨窗对菊
作者：冯挹芳
朝代：清

绣衣风透馀香织。玲珑嫩叶凝眸碧。花影半帘秋。箫声起画楼。夜深人独立。风雨萧萧急。烛灺闪虚棂。疏枝映素屏。
云杜馆
作者：冯敏昌
朝代：清

残月上空阶，有如微雪光。复有木已枯，卧形于其旁。幽人梦不省，归去求松篁。途迷安所之，开门以彷徨。大星西徐行，念此何无常。斗杓亦何为，尚指东南方。交穷览异方，忘此为楚越。危动众不应，隐忍余不发。余闻古贤达，先世常遁佚。观其所蕴异，保焉则终吉。郫上田一廛，昔者杨季室。子云龙蛇志，昌辞早慕屈。吾观反骚作，意胜草元日。亦复胜献赋，长杨羽猎笔。投阁固哂众，执戟已嗤黜。何如岷山阳，终念守沈郁。
云杜馆·其一
作者：冯敏昌
朝代：清

残月上空阶，有如微雪光。复有木已枯，卧形于其旁。幽人梦不省，归去求松篁。途迷安所之，开门以彷徨。大星西徐行，念此何无常。斗杓亦何为，尚指东南方。
云杜馆·其二
作者：冯敏昌
朝代：清

交穷览异方，忘此为楚越。危动众不应，隐忍余不发。余闻古贤达，先世常遁佚。观其所蕴异，保焉则终吉。郫上田一廛，昔者杨季室。子云龙蛇志，昌辞早慕屈。吾观反骚作，意胜草元日。亦复胜献赋，长杨羽猎笔。投阁固哂众，执戟已嗤黜。何如岷山阳，终念守沈郁。
唐元宗脊令颂墨迹卷
作者：冯敏昌
朝代：清

尘烟蔽天玄武门，唐家四海无弟昆。诗人叹息何为者，急难鹡鸰思在原。逡巡三郎作天子，媲美贞观称开元。名垂金鉴播彤史，楼成花萼辉乾坤。花萼楼头风日美，麟德殿前花鸟繁。花奴击鼓雪儿舞，琵琶朔管声喧喧。五王贵盛闻天下，济济群臣无间言。神龙已报戏潜底，雍渠忽见当庭轩。飞鸣行摇信得意，饮食衎宴堪同论。谁与献颂魏长史，手足愉悦情相宣。神藻飞时焕祥瑞，天笔落处光瑜璠。和气感召讵不信，让帝终始尤克敦。谁令阿环玉笛窃，遽使步幛金鸡蹲。延秋啼鸟最先起，蜀道杜宇声重吞。长安繁华但一梦，几人跋马追西奔。惟余宝墨照春色，异时歌板停芳樽。欧赵题识罕辨证，汝帖补缀空瘢痕。遥遥千载发长喟，尺布斗粟空仁恩。天寒展卷数开阖，门外急雪看飞翻。
夜感呈勺海
作者：冯敏昌
朝代：清

凄凄镫影下，愁坐意何如。病久难为客，身闲易著书。星光来枕细，虫语入秋疏。处处西风急，谁应念索居。
大同写望
作者：冯敏昌
朝代：清

云中日气乍如灰，剑倚天边尚有台。紫塞秋风随马度，白登寒色压城开。禁中颇牧当时用，宫后娥眉万里来。飞将有孙殊可念，白头还作望乡哀。
天马山
作者：冯敏昌
朝代：清

群峰离合海云同，天马独起如云龙。鼓鬣西行十余里，远揽积秀凌虚空。云滚雨泄千万丈，虽有变化无终穷。极知造化鼓铸力，不数分寸人间功。大石骑危已已，万木枕股何濛濛。连嶂崩腾首尻见，阳崖豁敞明心胸。晨朝景气一澄霁，交人以南钦以东。五岭南来入于海，当复赖此司其雄。惜哉谢公屐折齿，几欲马匹羞同蒙。繄余生长好游览，每望河渭思华嵩。山川悠远意萧瑟，归来拥蔽蓬蒿中。岂谓山林落吾手，久已斧凿烦神工。穷幽探秘余惝恍，欲语绝景诚何从。猿猱呻吟鬼悲啸，松下但有斜阳红。因欲脱屣骑鲸鱼，飘然巨海浮天风。
天马山
作者：冯敏昌
朝代：清
体裁：古风

群峰离合海云同，天马独起如云龙。鼓鬣西行十余里，远揽积秀凌虚空。云滚雨泄千万丈，虽有变化无终穷。极知造化鼓铸力，不数分寸人间功。大石骑危已齾齾，万木枕股何濛濛。连嶂崩腾首尻见，阳崖豁敞明心胸。晨朝景气一澄霁，交人以南钦以东。五岭南来入于海，当复赖此司其雄。惜哉谢公屐折齿，几欲马匹羞同蒙。繄余生长好游览，每望河渭思华嵩。山川悠远意萧瑟，归来拥蔽蓬蒿中。岂谓山林落吾手，久已斧凿烦神工。穷幽探秘余惝恍，欲语绝景诚何从。猿猱呻吟鬼悲啸，松下但有斜阳红。因欲脱屣骑鲸鱼，飘然巨海浮天风。
河津观龙门歌
作者：冯敏昌
朝代：清

惊涛殷地声如雷，濒河路折听喧豗。连天烟雾不知数，西望一气连峰开。峰如连牛亦奇哉，岂谓河自峰腰来。骑危路转峰还回，地穷转石蹶斯下，天成巨闬高何嵬。仰看铁壁形如隤，俯积云气容如灰。想像昆仑万里导源至此偪拶不得出，丰隆列缺乃驱应龙画地鼓翼掉尾扬其颏。厓开巘豁奚迟回，山口一石门还阂。谁令千丈势忽断，真见当时指麾万众雷辊电激轰钳锤。河流怒喷风回埃，建瓴一泻无垠垓。长澜千里更东下，高掌万仞从西摧。吁嗟神功安可能，云雷合赖经纶才。试观千秋万古山童水不竭，于中禹迹令人慨想心徘徊。山前古庙临危台，降神拜奠倾云罍。云松绕屋鸣作籁，龙蛇满壁昏成煤。一从洒澹诸沈灾，何意逝水还相催。淇园竹竿下不尽，宣房瓠子空悲哀。我愿元气深滋培，权衡迭运兼公台。济川舟喜盛世见，清河颂许诗人裁。
海螺峰
作者：冯敏昌
朝代：清

流云四垂雨微冥，海气长吹春雾腥。千间矗矗楼间形，浮天修眉一痕青。谁从娟妙夸娉婷，楼间之人梦初醒。涧松岩松暮芳馨，何当采芝歌洞灵。
瀑泉
作者：冯敏昌
朝代：清

石梁上横五云片，澄潭下悬一匹练。潭中灵物长有灵，夜擘林石捎雷电。天容黯黯书不改，风气萧萧时一变。千林云落鸟声绝，百斛珠圆映人面。吾家书堂深竹中，亦有峰峦垂几研。讵知远目新雨后，天半虹霓掌中见。观山未必观水乐，卧游岂比行游倦。已看窗户延虚照，便拟茶瓜启清宴。谁能杖策俯潭深，静听鼍翻九龙战。
灵泉
作者：冯敏昌
朝代：清

山势小却车转辕，山日下烧倾火盆。山行得水一下马，十步之内即水源。一泓清泠长觱沸，漫说窥临沁肌骨。回流汤沸云气蒸，却值寒威万里凝。严冬濡足殊可念，语以夏凉或不辨。我来擢手扬清波，波间石色多丹砂。丹砂故井复何有，愿结芳宇阳之阿。
登岣嵝峰作
作者：冯敏昌
朝代：清

衡峰首回雁，临江初不高。岣嵝特骞鹏，峨峨插云涛。兹岳信神奇，兹峰益雄惊。崔巍切云冠，奋迅腾溟鳌。还疑金铜仙，摩天出蟠桃。其下干青莲，跗萼相周遭。栝柏斧不尽，云雷数来鏖。未论祝融尊，且放兹峰豪。繄昔怀襄时，洪波莽天滔。神禹伤父功，血马登山号。日照绣衣梦，霞开金简韬。地络已得要，天紫兹告劳。奇文秘龙鸾，光气惊猿猱。昌黎昔穷搜，先笑后号咷。历本谁窃摹，千钧延一毫。兹来叹冥茫，祇拟欢游遨。凌峰采石药，触兴歌诗骚。绝顶还一登，八极直翔翱。松风吹我行，天籁纷嘈嘈。既已辞樊笼，何用餔{饣离}糟。
登岣嵝峰作
作者：冯敏昌
朝代：清
体裁：古风

衡峰首回雁，临江初不高。岣嵝特骞鹏，峨峨插云涛。兹岳信神奇，兹峰益雄惊。崔巍切云冠，奋迅腾溟鳌。还疑金铜仙，摩天出蟠桃。其下干青莲，跗萼相周遭。栝柏斧不尽，云雷数来鏖。未论祝融尊，且放兹峰豪。繄昔怀襄时，洪波莽天滔。神禹伤父功，血马登山号。日照绣衣梦，霞开金简韬。地络已得要，天紫兹告劳。奇文秘龙鸾，光气惊猿猱。昌黎昔穷搜，先笑后号咷。历本谁窃摹，千钧延一毫。兹来叹冥茫，祇拟欢游遨。凌峰采石药，触兴歌诗骚。绝顶还一登，八极直翔翱。松风吹我行，天籁纷嘈嘈。既已辞樊笼，何用餔■糟。
祝融峰顶观云海歌
作者：冯敏昌
朝代：清

我昔太华骑茅龙，高登明星玉女峰。飙车雷轰五千仞，下视云海开重重。后游嵩岳并恒岱，闲值零雨迷春冬。周流四荒眇何极，复此南服群山宗。夏首来登晓观日，略比日观称奇逢。岂知祝融最高处，更苦云雨千重封。岳灵飞精铸元气，云海一变舒晴容。太阳开时金在镕，长风鼓处云相冲。岳南岳北两嘘吸，树头树底遥弥缝。南海先成云漾浓，兜罗锦网堆髼松。湘流五转忽尽失，但睹壑皱来溶溶。倏如鱼鳞叠不尽，界以墨色豪回峰。渺然随风似远适，更漾北海知何从。净扫长天祇碧落，平铺匹练如吴淞。洞庭波涛远莫接，侧耳近若闻汹汹。自北而南忽倒漾，大云海合琉璃钟。圆镜千寻彻上下，琼田万里铺纵横。祝融峰高耸螺髻，青石坛古蟠虬松。松从坛侧亦倒挂，放我石上支孤筇。风意捎云云态慵，一尖远视青芙蓉。忽然横峰小露脊，如鱼戏水方噞喁。飞来石船在何许，恍欲飞去还无踪。苍茫变现讵可极，真令荡我平生胸。奇观人生谅有数，幽赏物外知谁供。倒尝佳境似得蔗，近想堂密非无枞。素履幽贞聊坦坦，朋从思虑奚憧憧。少文名山愿颇遂，向禽空谷音还跫。桑田沧海任幻相，仁山智水留欢悰。昔游低徊自惺松，云岚变灭余蒙茏。上封归来日未暮，一声已动天门钟。
筱溪
作者：冯敏昌
朝代：清

小园之傍北一里，一水潺湲弄清泚。沙圆石小苔发明，影乱风篁声亦似。海中自鼓成连琴，拿舟相从劳我心。但使纡流菜畦里，亦能息机同汉阴。
萧尺木楚辞歌图
作者：冯敏昌
朝代：清

诗人无媒安问天，画手欲并前人肩。谁云画史胸次狭，有此人物神鬼仙。潇湘洞庭渺风烟，苍梧北渚云连绵。屈子神游向何处，飘荡恍惚凌风船。天阊不开吁可怜，鸾凰蛟龙相后先。湘君夫人环佩捐，云之君兮下翩翩。幽丛山鬼媚余笑，坐使狸豹工攀牵。猿狖悲哀草木泣，雷雨昏绝枫篁颠。呜呼重华不可作，汤禹祗敬忧其愆。王佐霸功几遭遇，孤臣孽子多迍邅。不闻谗鼎铸饕餮，共说飨雉私彭篯。女娲炼石补不尽，缺限首在磨兜坚。搔首问之不得对，无声第写愁诗篇。古来作者俱精专，妙手须附词人传。略如蝉嫣有苗裔，鬼才贮锦仙青莲。我昔长江浩洄沿，太白楼高矶势偏。匡庐峨眉接云气，云台日观森钩缠。谁呵四壁吐墨沈，不食七日愁笞鞭。画成长嗟果绝笔，事过感激难为缘。再游京国今几年，萧斋寄寂来骚笺。读罢想像得真契，使我坐叹心茫然。昔画何减吴道玄，今图何谢李龙眠。谁能御气出天地，披发往逐烦忧蠲。
赠莫元伯联
作者：冯敏昌
朝代：清
体裁：联

奉母孝经看在手；教儿文选读从头。
铁冠岩
作者：冯敏昌
朝代：清

我浮凌江问韶石，孤舟百丈缘江干。江干岩石势往复，尽日紫翠篷窗攒。幽处时时舍轻楫，捷足往往追飞翰。危崖忽豁得真赏，嵌窦架屋惊奇观。玲珑窾窍窗户揭，宛转形势堂庑宽。白蝠鸦腾乳兽立，苍苏甲脱藤蛇蟠。深坳似闻虎腥热，积黝下宅龙身安。火铃流照气先摄，金镜在掌神为寒。当时坐觉万象迫，过眼岂特飞烟残。岂知铁冠丈人在，许我旧好联新欢。我来未能同酒客，桑苎书携二三策。已欣松枝落细细，更闻石井鸣瑟瑟。是时山意初风色，徐看细雨来清壁。铁浪茶芽春早摘，破颜一笑非水脉。讵惊声转羊肠间，最喜凉生麈尾侧。平生嗜险探奇意，到此萧然反冰释。穷荒物色感灵异，万里烟霞思羽翮。还应野服携黄冠，晚向苍屏吹铁笛。
铜鱼山
作者：冯敏昌
朝代：清

铜鱼山高一百尺，山头井深不盈尺。铜鱼飞去影冥冥，空有长熊作人立。榛草荒寒浣风露，松桂萧条恋崖石。岩虚壁压遗刻暗，磴绝梯悬古苔涩。凄冷气象几百年，姜子书堂竟谁识。位重平章何足道，名侣金鉴闻在昔。朝廷暇豫直谏声，时事仓皇叩马力。奇才本自在山林，编摩未审何书策。平生负气本落落，迩来望古还恻恻。铜柱迢遥边峤峙，翼轸仓茫烟雾积。谁怜海角空蜃气，徒尔山灵护础石。阴雨濛濛远江合，晴云溶溶半山出。林峦清旷无古今，公应未减真颜色。
梅花
作者：冯敬可
朝代：清

试镫风里送香来，檐外冰花映雪开。徙倚窗前谁作伴，一轮明月上瑶台。
挽张之洞联
作者：冯明馨
朝代：清
体裁：联

五百年名世挺生，间气特钟渤海；廿四次中书上考，遐龄独逊汾阳。
挽张百熙联
作者：冯晋康
朝代：清
体裁：联

调和党派，组织教科，政举惜人亡，莽莽前途，哭不成声吾学界；立宪主持，邮传建设，铁肩担钜任，拳拳遗疏，死而后已荩臣心。
平定州
作者：冯晟
朝代：清

终古雄图剩劫灰，晋阳锁钥耸崔嵬。五更鼓角横秋色，四塞河山属霸才。路险直随奔马下，城高都傍乱峰开。从今袖有风云气，曾到天门顶上来。长途回首望春明，班马萧萧第几程。山雨忽来微作冷，涧花争放不知名。镫昏月黑人谈虎，酒醉诗狂客掣鲸。尽日奇峰看不足，恍疑身在岭南行。
平定州·其一
作者：冯晟
朝代：清

终古雄图剩劫灰，晋阳锁钥耸崔嵬。五更鼓角横秋色，四塞河山属霸才。路险直随奔马下，城高都傍乱峰开。从今袖有风云气，曾到天门顶上来。
平定州·其二
作者：冯晟
朝代：清

长途回首望春明，班马萧萧第几程。山雨忽来微作冷，涧花争放不知名。镫昏月黑人谈虎，酒醉诗狂客掣鲸。尽日奇峰看不足，恍疑身在岭南行。
扁舟
作者：冯晟
朝代：清

扁舟泊深渚，暝色动微茫。一水荡孤月，乱山迎夕阳。江空见飞鸟，人静觉花香。何处棹歌发，荻芦秋已苍。
入樊中登后乐山望千竿园
作者：冯景
朝代：清

瓦绿鱼鳞竹屋低，虹梁高亘绝攀跻。倒垂柏叶张青盖，乱点薇花簇紫霓。仙迹当年松化石，祥徵昨夜鹿生麛。蓬壶咫尺仙凡隔，风动琅玕望欲迷。
刊补施注苏诗竟于腊月十九坡公生日率诸生致祭
作者：冯景
朝代：清
体裁：古风

七百年前宋景祐，天生名世眉山秀。腊月十九乙卯时，岁维丙子降奎宿。后贤神契商邱公，笃好先生表至忠。玉局诗篇广笺注，刊成悬像东轩中。恰逢先生生此日，玉糁羹荐花猪白。蜜酒新斟药玉船，爰率清流拜前哲。命宫磨蝎等昌黎，身在斗牛复簸箕。一生遭谤被口语，譬彼攻石成完瑜。愿进先生一杯酒，日星河岳千秋寿。髣髴肸蚃笑掀髯，赤壁黄楼生户牖。孤鹤南飞俯鹊巢，笛吹江上声嘐嘐。穿云裂石复三弄，青巾紫裘人亦豪。吾侪岂必皆李委，甘心御车执鞭弭。马齿偶与先生同，四十九年穷不死。平生未到九江东，谁和太白诗句浔阳宫。只今奠斝仰笠屐，且醉小沧浪畔玻瓈红。
含清亭赏芍药同邵子湘宋牧仲吴荆山次梅圣俞杨乐道留饮置芍药韵
作者：冯景
朝代：清
体裁：古风

郑国溱洧间，士女赠芍药。后来修禊游，流觞传至乐。丽草殿馀春，翠茎吐丰萼。雪色含颦娇，心染胭脂薄。扬州三十种，繁英已成昨。吴苑栽灌肥，疑种橐驼郭。鹿韭怅陈迹，凫花酣晚酌。方塘敛夕阳，前林集归雀。爱兹婪尾春，宁谢不忍斫。芳园寄幽赏，暂留慰寥廓。好待纤月临，防受微风落。红药当阶翻，佳句谁继作。促坐未奏陔，缭垣已鸣柝。寓公兴不浅，今古互销铄。悬河三尺喙，高谈杂谐谑。作诗驾宛陵，使我步崖略。何必赋梅花，清才压官阁。
延熹华岳庙碑歌
作者：冯景
朝代：清
体裁：古风

太华山高五千仞，金岳克配旻天峻。虞巡周狩省方同，中间纂以嬴秦闰。芒砀风云起赤龙，山川祠祭攽秩宗。茂陵辙迹遍天下，集灵宫筑崤函封。亡新矫诬神不享，露盘零落仙人掌。建武以还圭璧虔，勒铭实自弘农昉。河南山镇冠雍梁，时巡礼与恒岱方。触石兴雨蕃农桑，有年祈报神歆香。碑建延熹纪年八，四月廿九日逢甲。袁逢经始孙璆成，赑屃嵯峨耸轩豁。石从霸陵杜迁市，书遣新丰郭香察。慨自苍颉籀变丞相斯，龟文龙鳞迷前规。小篆程邈改为隶，六体又杂甄丰为。李阳冰潮递擅奇，八分由隶权舆之。要知汉隶之妙在龙举，戈波撇画如锥土。此帖鹰峙骨力彊，方璧圆珠鼎彝古。徐浩以为蔡邕书，邕时称疾方閒居。固辞五侯鼓琴召，肯上三峰倒薤披。浩之所记殆讹缪，独惜岳碑名氏漏。或云汉刻例不名，我隘见闻向谁究。此事掎摭无短长，桓灵时事关大纲。卖官党锢奄人猖，青虹堕殿星孛狼。儿生两头四臂妖非祥，三十六万黄巾黄，可怜帝子逃萤光，独有兹碑崨嶪不随炎刘亡。世事都从驹隙过，千五百年陵谷堕。每叹沧桑变幻多，方知文字因缘大。嘉靖年间令不才，碎为砌石委蒿莱。六丁假手一何毒，讵殊轰击靊霳䨓。乌嘑有成必坏循环理，万事纷纶尽如此。商丘公耽集舌录，剜苔剔藓皆标目。何处购此最古本，字皆可识摩挲读。旧拓已苦缺百廿，此但漫漶十五六。峄山岣嵝不可求，此帖宝之同图球。集灵宫亦易详考，未须更駮欧阳修。
春日同吴中山嵩沈雷臣中震数饮赵公子间间轩时新筑成杂咏
作者：冯景
朝代：清

又洒？？湿翠微，合樽促坐酌空帏。韭青松鸭波棱美，笋白花猪蕈耳肥。点水蜻蜓才一至，出檐蝙蝠尚孤飞。梨花寒食凄凉夜，共醉华胥未忍归。
春日同吴中山嵩沈雷臣中震数饮赵公子间间轩时新筑成杂咏
作者：冯景
朝代：清
体裁：七言律诗

又洒𩆌𩆷湿翠微，合樽促坐酌空帏。韭青松鸭波棱美，笋白花猪蕈耳肥。点水蜻蜓才一至，出檐蝙蝠尚孤飞。梨花寒食凄凉夜，共醉华胥未忍归。
次韵奉和宋牧仲《题李营邱古柏图邀悔人山公同赋》
作者：冯景
朝代：清
体裁：古风

崇冈古柏摇天风，如何屹立高斋中。磥砢孤撑压万木，楩楠杞梓椅梧空。奇姿屈铁龙骨死，数围不计苍云重。黑入太阴含雨气，蛟鼍翻浪流胶融。苍皮駮如孔林楷，碧藓斑似秦时松。忽闻天籁起毫末，髣髴四壁泉淙淙。乃知画手逞神妙，毕宏韦偃经营同。作者擅场营邱李，祗疑放笔图登封。黛色参天踞地势，何止车盖张童童。黄鹂犹在孔明庙，白牡未荐奚斯宫。园桃夭夭枣纂纂，葱茜那得标巃嵷。斯材足任栋梁重，讵比筱簜聊支筇。珍图好句两不朽，把笔欲赋难争锋。
步韵宋牧仲《九峰曲二首》·其一
作者：冯景
朝代：清
体裁：七言绝句

九朵芙蓉出泖江，空明荡桨自双双。诸峰耸翠如相送，倚遍雕航四面窗。
步韵宋牧仲《九峰曲二首》·其二
作者：冯景
朝代：清
体裁：七言绝句

残澍初收湿远途，夕虹犹挂九峰纡。不须更睹黄痴画，此是天成雨霁图。
淮扬赈饥示官吏
作者：冯景
朝代：清
体裁：古风

大浸困淮扬，薰风来日边。命公殿南服，河润同沦涟。忆自高堰决，川后骄频年。四载厄秋霖，耕耘功弃前。民室尽悬罄，身不名一钱。荡析将离居，公心恻然怜。哀彼鸿雁鸣，保此家室全。请蠲复请赈，封事常牵连。天鉴俞孤忠，农得事春田。今兹望有秋，秋水灌千川。盲风挟淫雨，产蛙突无烟。庐舍齧洪涛，民栖半在船。飘泊随西东，有似乘风鸢。乞食满道路，面黧两足骈。州县十七八，春邮迄淮壖。帝命往抚饥，公心凛冰渊。日昃不遑食，宵中屡废眠。聚米无成谋，仰屋徒茫然。赖有西江粟，泛舟消忧煎。矍铄马中丞，转输恩亟宣。公首捐乡麦，运致何阗阗。盐筴恤诸商，五万佐施饘。感激群有司，佽助盈囷廛。父母方孔迩，井邑何忍迁。水涸扫床藓，安于卧细旃。恩浓乐更生，痛定悲前邅。汲黯矫发粟，仁心千古传。损馀补不足，天道平不愆。公真社稷臣，开诚何拳拳。作诗示官吏，气压舂陵篇。
简慰天涛
作者：冯景
朝代：清

先生仰面叹华屋，手抱遗经常独宿。尽日集庭闻鸟呼，中宵掀窗来鹿触。我常蹋月望西园，寒星寂寞垂短垣。径约汪君信阔步，青田壶泻三昆仑。清言若遇王平子，绝倒当年定如此。稽古岂无春卿荣，随学尚有公超市。先生不乐句羞素餐，先生毋躁句且少安。昼居于内侍汤药，不然讵肯轻儒冠。病鹤支离堪对语，翩翩平原在何许。
苦雨赠方爻甫
作者：冯景
朝代：清

苦雨连宵困积阴，练川高士共开襟。相携水阁间垂钓，独坐藤床静鼓琴。投剂定知医国手，谈禅全得法王心。蚕荒麦烂秧难插，何药能消四野祲。
辞青门学士别业卜居木场巷
作者：冯景
朝代：清

郈成分宅两年留，弱丧怀居也自羞。鹏鸟暂为六月息，鹪鹩祇爱一枝幽。砖墙加垩新淘井，矮屋修梯粗葺楼。从此便堪容膝老，掘金烧杵复何求。
挽妻联
作者：冯朴士
朝代：清
体裁：联

廿四载坎坷如故，愧我名迟利钝，百事总觉无成，纵伉俪情深，此日都为怨偶；十七年冤债已偿，念卿恩绝义存，一死永消夙恨，倘灵魂知悔，他生再订良缘。
云塘晚步同湘皋巢云
作者：冯柷
朝代：清

联步寻幽处，云塘细路偏。空山无俗客，野水自涓然。原隰千家望，松杉几坞连。有亭堪眺赏，徙倚夕阳前。
次和鄂制府红优昙花
作者：冯柷
朝代：清

宛对瞿昙座，拈来见夙因。蕴空仍有色，示现岂无神。品净心方洁，香凝妙绝尘。涂脂非庆喜，须识鬘华身。
独秀峰在桂林城内贡院后旁无培塿坡陀特起如浮屠登其颠俯瞰院中时假为制府行馆上元前后于峰之上下张镫设燕此粤西仅见之盛事也
作者：冯柷
朝代：清

独秀峰高压暮烟，六鳌齐驾绕诸天。长春国傍星轺起，不夜城瞻斗极悬。藻火争辉排绣闼，烛龙衔耀照华筵。已将圣泽开生面，百粤风光拱万年。
东阿王墓
作者：冯桂芬
朝代：清

风雅黄初有正声，雄文八斗冠群英。中原莽莽戈鋋气，东阁翩翩诗酒情。羞与父兄同事业，不教宾客掩才名。如君位望犹求试，泪洒空山裋褐生。
挽曾国藩联
作者：冯桂芬
朝代：清
体裁：联

武纬本文经，为汉唐后儒臣吐气；中兴媲开国，与顺康间元佐论勋。
江阴阎公祠
作者：冯桂芬
朝代：清

暨城斗大江之隅，县慰一官尤区区。天柱倾颓地维裂，孤垣七尺屹不折。王师百万渡江来，降幡遍竖城门开。江南一路传檄定，当车螳臂何愚哉。大令弃城走，主簿迎马首。吾所守者国与君，无国无君谁与守。我公一怒须戟张，奋身许国辞慨慷。一成一旅尚尤复，矧兹百雉雄金汤。谁知天心在鼎革，早识全军气如墨。城中雀鼠供饔飧，麾下南雷共心力。月轮惨惨挂围城，剑戟薄霜寒逾明。乌鹊不鸣鼓角寂，一营唱彻《转五更》。曲声凄苦笛迸裂，此夕三军泪如血。西风萧萧江水寒，饮入我军亦惨绝。一朝城陷公坦夷，噬指自书绝命词。一丈之帛三十字，血光宝气何淋漓。太祖养士长已矣，犹有江干一典史。人物独殿十七朝，江山手挽三百里。此材乃屈簿尉资，有明之亡亦已迟。中原六军一朝溃，谁与主者曰督师。新安长平事非偶，自甘骈死古罕有。六七万人无一降，万骨茔高积如阜。灵祠恰傍东平王，人称公是张睢阳。我谓公节更青进，夷齐庶几同辉光。圣朝宽大迈前古，优诏褒嘉锡祠宇。成周穆考亦神圣，不封首阳一抔土。
落木
作者：冯桂芬
朝代：清

落木竟无边，萧萧客馆前。壮心悲落日，乡思逼残年。寒鹊喧枯树，霜鸿唳远天。几茎添白发，揽镜一凄然。